Posledice pandemije: Da li evropska auto industrija počinje da se gasi? - Telegraf.rs\n18/03/20 | 13:57 ≫ 14:07\nPosledice pandemije: Da li evropska auto industrija počinje da se gasi?\nTri velika evropska proizvođača automobila zatvaraju svoja postrojenja širom kontinenta, širenje korona virusa preti da dodatno ugrozi industriju koja već beleži pad prodaje\nFiat Chrysler, PSA Group i Renault objavili su zatvaranje ukupno 35 proizvodnih postrojenja širom Evrope usled restriktivnih mera, donetih od strane lokalnih i nacionalnih vlasti ovih država, a koje se odnose na putovanja i javni život. Tokom protekle godine, ove tri kompanije zajedno ostvarile su prodaju od oko 12 miliona vozila.\nAuto sektor predstavlja samo srce evropske proizvodne industrije, koja obezbeđuje, bilo direktno ili indirektno, radna mesta za blizu 14 miliona ljudi, prema podacima Asocijacije evropskih proizvođača automobila.\nItalijansko-američki proizvođač automobila Fiat Chrysler izdao je saopštenje da će do 27. marta obustaviti proizvodnju u većini svojih evropskih postrojenja, od kojih je njih šest u Italiji i po jedno u Srbiji i Poljskoj, i to kao odgovor na „prekid tržišne tražnje“ za njihovim proizvodima.\nPSA Group, u čijem sastavu posluju Peugeot i Citroen, i koja je u procesu spajanja sa grupacijom Fiat Chrysler, učinila je istu stvar objavivši da će do kraja marta zatvoriti 15 fabrika u sedam zemalja uključujući Francusku, Španiju, Nemačku i Ujedinjeno kraljevstvo.\nFrancuska kompanija svoju odluku da obustavi proizvodnju obrazložila je širenjem slučajeva korona virusa u blizini proizvodnih postrojenja, prekidima u lancu snabdevanja, kao i iznenadnim opadanjem tražnje za automobilima.\nIz kompanije Renault su se na ove najave nadovezali saopštenjem da će obustaviti proizvodnju u svih 12 postrojenja u Francuskoj, „u cilju zaštite zaposlenih usled ugroženosti Covid-19 pandemijom, a saglasno merama koje je naložila Vlada Francuske“.\nOdluke ovih kompanija, odmah su uticale na stanje na berzama, te su deonice Fiat Chrysler-a na berzi u Milanu opale za 19 odsto, deonice PSA Group na berzi u Parizu doživele su pad od 15 odsto, dok su deonice kompanije Renault izgubile 12 odsto svoje dotadašnje vrednosti.\nMaserati i Ferrari takođe pogođeni\nProizvodnja luksuznih marki automobila nije pošteđena od opšte krize koja zahvata auto industriju. Kompanija Maserati, u vlasništvu Fiat Chrysler-a, direktno je pogođenja odlukom vlasnika o zatvaranju svojih postrojenja, dok je i kompanija Ferrari, usled poteškoća u nabavci delova za nastavak proizvodnje, najavila privremeno zatvaranje dva svoja postrojenja u Italiji.\nZatvaranje automobilskih postrojenja širom Evrope ilustruje uticaj koji korona virus vrši na auto industriju na globalnom nivou, pri čemu je pandemija već rezultirala brojnim zatvaranjem auto fabrika u Kini i vrtoglavim padom prodaje vozila na ovom tržištu, navodi CNN.\nŠto se Evrope tiče, Italija ostaje zemlja koja je najviše pogođena pandemijom. Vlada u Rimu naložila je zatvaranja i obustave dramatičih razmera u situaciji gde se virus i dalje širi zemljom u kojoj ima preko 30.000 zaraženih.\nEkonomisti smatraju da mere koje se preduzimaju kako bi se zaustavilo širenje pandemije, i onako već krhku ekonomiju Italije, lako mogu gurnuti u još dublju recesiju, što će dovesti do pojačanog pritiska na važne sektore turizma i ugostiteljstva.\nKako i Nemačka i Francuska uvode slične mere u borbi protiv pandemije, šira recesija u evropskim razmerama deluje neizbežno.\nZatvaranje fabrika, prekinuti lanci snabdevanja i opadanje poverenja kupaca kao posledice koronavirusa okolnosti su koje auto industriju vode u dublju recesiju tokom ove godine.\nProdaja vozila na najvećim svetskim tržištima opala je za 4 odsto tokom 2019. godine i iznosila je 90.3 miliona prodatih vozila, što je pad u odnosu na 95.2 miliona iz 2017. godine, pokazuje istraživanje LMC Automotive.\nPad prodaje vozila, otežava industriji i onako težak zadatak generisanja sredstava neophodnih kako bi se izašlo u susret izazovima tehnološkog unapređenja motora sa unutrašnjim sagorevanjem, koje predstavlja neophodnost u borbi sa krizom zbog klimatskih promena. .\nProdaja vozila u Kini, kao najvećem tržištu na svetu, opala je tokom februara za 80 odsto u odnosu na isti period prošle godine.\nVolkswagen za sada i dalje posluje\nU odgovoru na vest da je Volkswagen na ivici da zatvori svoje gigantsko postrojenje u Volfsburgu usled nestašice delova, iz kompanije su poručili da je nastavak proizvodnje „za sada osiguran“.\n- Budno pratimo situaciju, naročito odluke vlasti kao i lance snabdevanja duž evropskih granica - rečeno je u saopštenju.\nIz Fiat Chrysler-a saopštili su da: „rade na stvaranju zaliha delova kako bi bili spremni da isporuče prethodno planirane količine vozila kada se tražnja na tržištu ponovo uspostavi“. Kompanija ima značajne proizvodne kapacitete u Americi, kao i druga postrojenja u Latinskoj Americi i Kini.\nVideo: Da li bi ste dali 40 hiljada evra za Bavarsku proizvodnju motora?\nPorsche 911 Turbo S: Generacijsko nasleđe i savršenstvo tehnologije\n"Miris uspeha": Potrebno vam je samo 200 evra da biste mirisali na nov auto gde god da krenete


Za razliku od ostatka regije, u Crnoj Gori afere još zaobilaze fudbal. Naime, još nije isplivala nijedna. Pitamo sportske novinare - da li je to zato što je u crnogorskom fudbalu sve čisto, ili zato što neko stvari drži pod kontrolom, kako neregularnosti i eventualne kriminalne radnje ne bi dospjele u javnost.\nSlabija liga u odnosu na one u susjedstvu, prosječan kvalitet fudbala, malo tržište, malo novca - sve bi to bili argumenti onima koji tvrde da je u crnogorskom fudbalu za sada sve kako treba i da nema nezakonitih radnji i velikih afera.\nIpak, to što nema velikih afera, novinar TV Arena sport, Đorđe Kustudić pripisuje i karakteru ljudi koji vode taj sport u Crnoj Gori.\n„Rukovodioci fudbalskih klubova i fudbalski radnici u Crnoj Gori, obavljaju svoj posao časno i samim tim kao posljedicu imamo jednu čistu situaciju. U svakom slučaju, mnogo čistiju nego u Hrvatskoj, Srbiji ili nekim zapadnim zemljama“, ocjenjuje Kustudić.\nNo, prilikom prodaje i prelaska fudbalera iz crnogorskih klubova u regionalne, moguće su malverzacije i kriminalne radnje, kaže urednik sporta na TV Vijesti, Aleksandar Radović.\n„Priča o prelasku iz Zete ili Budućnosti u Zvezdu ili Partizan, a kasnije u inostrane klubove, je po mom mišljenju prenaduvana priča. To nije nešto neuobičajeno da veći klub otkupi fudbalera za određenu svota novca, a da jedan procenat od njegovog transfera u inostranstvo ponovo dođe u prvi klub. To rade i klubovi u svijetu“, smatra on.\nDa li se po plaćanju poreza nešto iza scene događa?\n„Rijetko koji klub objelodanjuje visinu transfera. To se vidi iz sredstava javnog informisanja. Mediji prenesu izjavu čelnika kluba koji kaže da je transfer poslovna tajna, ali to nije razlog da državni organi, koji su zaduženi za to, kažu da to ne može da bude poslovna tajna, toliko novca ste dobili i morate nama da kažete jer se na to plaća PDV“, kaže Radović.\n"Ja tebi - ti meni" veze\nAko nema afera u Crnoj Gori, to ne znači da neki ljudi iz Crne Gore nisu svojevremeno bili uključeni u unosan biznis prodaje fudbalera iz Crne Gore. Prodaja fudbalera u Srbiji bila je okidač da TV B92, prije nekoliko godina, pokrene serijal o fudbalskoj mafiji.\nU okviru emisije Insajder, emitovane 2008. godine, tada su, među režiserima pojedinih sumnjivih transfera, pomenuta dvojica menadžera iz Crne Gore, nekadašnji prvi čovjek FK Zeta, Rajo Božović, i kontroverzni biznismen Brano Mićunović.\nNovinarka Mirjana Jeftović, koja je istraživala cijeli slučaj, tvrdi da neformalna menadžerska mreža, iza koje stoje opasni momci, i dalje jako dobro funkcioniše, kao i da su dokaz za to afere koje i danas potresaju fudbal u susjednoj Srbiji.\n„Mislim da podjednako funkcioniše, samo što niko neće da se bavi istraživanjem svega toga. Pojedini ljudi iz Crne Gore su u posljednje vrijeme prešli da posluju u državu Srbiju. I to na način neformalnog menadžerstva,\njedan mehanizam koji je otkriven u Insajderu, kako kriminalci ne vode otvoreno kubove, ali se bave transferima. Oni uzmu nekog mladog fudbalera, pa ga plaćaju određeni period godina. Onda ga oni prodaju, a u isto vrijeme utiču na sastave timova, na sastave reprezentacija. Onda mi ne navijamo za Zvezdu, Partizan, Budućnost, Srbiju ili Crnu Goru, već za njihov novac“, navodi ona.\nI dok Crna Gora čeka svoju prvu veliku fudbalsku aferu, na domaćem terenu, oni koji igraju mimo pravila, zadovoljavaju se sitnim prestupima i međusobnim uslugama.\n„Te nelegalne radnje su manje opasne iz prostog razloga što nema tolikog novca u opticaju. I kada klubovi rade nelegalne radnje, tipa namještanje utakmica, o čemu se najčešće govori, to su uglavnom one crnogorske veze – ja tebi a ti meni, prijateljski“, kaže Radović.


Crna Gora: Plantaže podigle prihode u prvom kvartalu\nPrema izvještajima o poslovanju, za prvi kvartal 2018. godine Kompanija 13. Jul Plantaže je zabeležila ukupan prihod koji iznosi 2,7 miliona evra i veći je 33% u odnosu na predhodnu godinu. Posebno ohrabruju pokazatelji da su prihodi od flaširanih proizvoda na crnogorskom tržištu veći 68%, a na tržištu Kine veći su za gotovo tri puta (index 292), saopštili su iz ove kompanije.\nPrema istom izveštaju Kompanija je u ovom periodu ostvarila gubitak koji iznosi 1.547.620€, što je 5% manje u odnosu na prošlu godinu. Odbor direktora Kompanije je analizirajući izveštaje zaključio da je ova pojava, gubitka u prvom kvartalu godine karakteristična u poslovanju ovakvog privrednog sistema, jer su rashodi u ovom periodu veći od ostvarenih prihoda, iz razloga što je ovo period intenzivnih ulaganja u vinogradarsko-voćarsku proizvodnju, a rast prihoda u odnosu na ostvarene troškove karakterističan je za treći i četvrti kvartal godine, kada se prihodi povećavaju prodajom breskve, stonog grožđa, kao i pojačanom prodajom flaširanih proizvoda koja je karakteristična za turističku sezonu u Crnoj Gori.\nTime se do kraja poslovne godine, kada se poslovni ciklusi završe, bilansi stabilizuju. Konstantovano je i da će tokom maja biti stavljene u funkciju dvije velike investicije i to: linija za flaširanje kapaciteta 10.000 flaša na sat, u vrednosti od 2,5 miliona evra i kotao na bio masu u vrednosti od pola miliona evra. U toku su i investicije na podizanju zasada vinograda, breskve i kajsije u vrednosti više od 1,2 miliona evra.\nVeselin Vukotić, predsednik Odbora direktora je ovim povodom zaključio da se, već sada, na osnovu trendova prodaje, može reći da će ovo, biti još jedna uspješna poslovna godina Plantaža, sa pozitivnim poslovnim rezultatom: Uz ovako ozbiljan rast prodaje, kao i seriju uspeha na svetskim sajmovima, jubilarna 55 godina postojanja kompanije je započela i padom ukupnih troškova, koji su u prvom kvartalu manji za 2%, pa možemo biti zadovoljni početkom poslovne godine Plantaža.


Ambasada Azerbejdžana u Srbiji obeležava 70. godišnjicu pobede u Velikom otadžbinskom ratu od 1941. do 1945. godine.\nPovodom 70. godišnjice pobede u Velikom otadžbinskom ratu od 1941. do 1945. godine., ambasada Azerbejdžana u Srbiji organizovala je nekoliko događaja u saradnji sa ambasadama Ruske Federacije i Belorusije u Republici Srbiji:\n– Tokom nedelje filmova o otadžbinskom ratu od 18. do 23. aprila 2015. godine koji su bili prikazivani u Ruskom domu u Beogradu pod sloganom „Za mir i solidarnost“, prikazani su film bioskopskog studija „Azerbaijanfilm“ pod naslovom „Voleo sam vas više od života“, posvećen Haziju Aslanovu, dva puta imenovanom heroju Sovjetskog Saveza, i dokumentarni film bioskopske studije „Salnama“ pod naslovom „Od Kaspijskog mora do Dunava“, posvećen 223. Beogradskoj diviziji koja je direktno učestvovala u oslobađanju grada Beograda i koju su uglavnom činili Azerbejdžanci;\n– Na dan 7. maja 2015. godine ambasade Azerbejdžana i Belorusije organizovali su zajednički svečani prijem u ambasadi Ruske Federacije. Na štandovima su bile postavljene fotografije sa rata koje su prisutnima prenosile poruku o bitnom doprinosu koju su dale sve tri zemlje u postizanju pobede u Velikom otadžbinskom ratu, a uz to, prisutni su mogli uživati i u nacionalnim jelima, slatkišima i piću. U toku prijema, održana je i promocija knjige „223, Beogradska divizija“ Bahisa Mehtijeva, komandanta 223. divizije, koja je prevedena na srpski jezik i izdata od strane ambasade Azerbejdžana u Srbiji. Na svečanosti je prisustvovao predsednik Republike Srbije Tomislav Nikolić;\n– Na dan 9. maja 2015. godine osoblje ambasade Azerbejdžana uzelo je učešće na ceremoniji polaganja venaca ispred spomenika vojnicima Crvene armije koji su poginuli tokom oslobađanja od fašizma gradova Beograd i Zaječar i ispred spomenika sovjetskim vojnicima poginulim u avionskoj nesreći na Avali;\n– Na dan 9. maja 2015. godine na Trgu Republike u centru Beograda na velikom ekranu je uživo prikazivana vojna parada koja se održavala u Moskvi, posvećena 70. godišnjici pobede u Velikom otadžbinskom ratu. Nakon demonstracije parade, ambasador Ruske Federacije u Republici Srbiji Aleksandar Čepurin, ambasador Republike Belorusije u Republici Srbiji Vladimir Čušev i savetnik ambasade Azerbejdžana u Republici Srbiji izneli su svoje govore o doprinosima ovih zemalja u postizanju pobede nad fašizmom;\n– U povezanosti sa 70. godišnjicom pobede u Velikom otadžbinskom ratu od 1941. do 1945. godine., ambasada Azerbejdžana pripremila je izveštajni pregled o ulozi koju su odigrali azerbejdžanski narod i doprinosu koji je dala nafta iz Bakua u ostvarivanju pobede, a zatim Ambasada je objavila izveštajni pregled državnim organizacijama Srbije, diplomatskim predstavništvima akreditovanim u zemlji i medijima.


Beograd, 15. Avgust 2011. PR Objave: Najava -\nMLADGRAD priznanje je po drugi put dodeljeno danas, 15. avgusta 2011. godine u holu Narodne banke Srbije. Ovo priznanje dodeljuje se lokalnim samoupravama, formalnim i neformalnim organizacijama i pojedincima koji su doprineli poboljšanju položaja mladih u lokalnoj zajednici.\nMinistarka omladine i sporta, Snežana Sarmardžić-Marković, je naglasila da Ministarstvo omladine i sporta smatra da mladi treba da osete da su prioritet,briga i interesovanje svojih lokalnih samouprava. "Mladi napuštaju Srbiju, svi to konstatujemo, i moramo to da sprečimo. Ovo je način da mladi u lokalnoj zajednici osete da imaju prostor i značaj, i da ostanu tu gde su rođeni. Mladi treba da izlaze ne samo u kafiće, već da javne prostore upotrebe za svoj aktivizam, svoje potrebe i ideje.", napomenula je ministarka osrvćući se na kampanju Programa za mlade Građanskih inicijativa "Otvorno o javnim prostorima". Takođe je ukazala na činjenicu da je MLADGRAD priznanje stimulans za one koji dobro rade, da u buduće rade još bolje, kao i uzor ostalima.\n"Ova prestižna nagrada se dodeljuje već drugu godinu za redom, i ona polako postaje tradicija.", istakao je državni sekretar Ministarstva za ljudska i manjinska prava, državnu upravu i lokalnu samoupravu, Duško Radaković.\nDirektorka misije USAID-a u Srbiji, Suzan Fric, ovom prilikom obratila se okupljenima, naglasivši da je ovo veoma značajan događaj, u kom se prepoznaje rad lokalnih samouprava u Srbiji. Ona se posebno osvrnula na kampanju "Otvoreno o javnim prostorima" i istakla da je ona mali, ali veoma značajan korak koji omogućava mladima da rade na razvoju svoje lokalne zajednice, i da u njoj budu vidljivi. "Kroz naš kombinovani trud, fokusiraćemo se na pronalaženje sistemskog rešenja za mlade. Nadam se da će sve više lokalnih zajednica pratiti vaš primer, obezbediti prostor mladima, i uključiti ih u rad lokalne zajednice.", istakla je Fric.\nmladgrad, dodela priznanja\nDodeljene nagrade MLADGRAD 2012\nNagradu za unapređenje položaja mladih pored šest opština i dve grupe mladih dobio i Filip Vukša... Više...\nDodela MLADGRAD 2012. nagrade\nMladi napuštaju manja mesta dok sela i gradovi odumiru. Svi beže u velike gradove i inostranstvo... Više...\nKako mladi žive u Bogatiću, Odžacima, Jošanici, Senti ili Donjem Jabukovu? Ima li uopšte mladih... Više...\nq: 19 - t: 0.05077 sec


Dodik: Podrška Orbanu i njegovoj viziji regiona i Evrope | Trebinje Danas\nDodik: Podrška Orbanu i njegovoj viziji regiona i Evrope\n01.04.2022. u 16:25\nSrpski član Predsjedništva BiH Milorad Dodik poželio je uspjeh i pobjedu aktuelnom predsjedniku mađarske Vlade Viktoru Orbanu na predstojećim opštim izborima, koji će biti održani 3. aprila.\n- Srbi Republike Srpske, Srbi regiona, Srbi u Mađarskoj, čvrsto stoje uz Vas kao premijerskog kandidata i uz Vašu partiju Fides, i želimo Vam uspjeh i pobjedu na predstojećim opštim izborima. Oni koji imaju pravo glasa u Mađarskoj, prema mojoj preporuci, glasaće za Vas - istakao je Dodik u pismu upućenom Orbanu.\nNavodeći da je u nekoliko navrata bio u poziciji da piše Orbanu u toku trajanja njegovog dosadašnjeg premijerskog mandata, Dodik je istakao da je svako od pisama izražavalo njegovu ličnu podršku, ali i podršku Srba iz zemalja Zapadnog Balkana, posebno onih koji žive u Republici Srpskoj i Mađarskoj.\nNavedena podrška nije bila zasnovana samo na činjenici da ste jedan od najvažnijih lidera u Evropi. Kao političar, dijelim vašu viziju regiona, centralne i istočne Evrope, ali i Evrope u cjelini.\n- U svojstvu lidera Srba u Republici Srpskoj i na nivou institucija u BiH, ja, moja politička partija i moj narod izuzetno smo cijenili Vaš stav koji ste hrabro zauzeli prema situaciji u BiH, ali i šire - naglasio je srpski član Predsjedništva BiH.\n- Način na koji vodite unutrašnju i spoljnu politku Mađarske u ovim, za Evropu i svijet izrazito turbulentnim vremenima, jeste za svako divljenje i pohvalu - naveo je Dodik u pismu u iskrenoj nadi da će ponovo biti u prilici da Orbanu čestita na obnovljenom premijerskom mandatu nakon 3. aprila.


Veljko Milić o Skajp suđenjima za kršenje izolacije\nVesti Autor:Beta29. mar. 202016:58 > 17:06\nNovosadski advokat i izvršni direktor Nezavisnog društva novinara Vojvodine (NDNV) Veljko Milić ocenio je da su suđenja uz pomoć Skajpa za one koji prekrše mere samoizolacije u uslovima pandemije koronavirusa, "krajnje neuobičajena, čak i za vanredno stanje".\nPutem Skajpa već su osuđene tri osobe u Srbiji i to na zatvorske kazne od dve do tri godine zbog kršenja naložene mere samoizolacije usled pandemije, podsetio je Vojvođanski istraživačko-analitički centar (VOICE), za koji je Veljko Milić napisao autorski tekst o „Skajp suđenjima“.\nSuđenje u skladu sa Zakonikom o krivičnom postupku je za pojedinca kome se sudi za krivično delo od ključne važnosti, naveo je Veljko Milić. On smatra da korišćenje Skajpa ili nekog drugog računarskog programa za suđenja putem video linka, samo po sebi možda i ne bi predstavljalo problem, kada bi to bilo uređeno Zakonikom o krivičnom postupku, međutim taj Zakonik takvu mogućnost ne predviđa, čak ni u vanrednom stanju.\nS druge strane, Zakonik o krivičnom postupku, kao jedno od načela na kome se zasniva čitav krivični postupak, predviđa načelo neposrednosti, napominje izvršni direktor NDNV.\n„Prema tom načelu, svi dokazi koji se izvode radi donošenja odluke o nečijoj krivici, moraju biti izvedeni neposredno pred sudijom koji će tu odluku doneti, jer sudija mora sam da formira svoj sud o izvedenim dokazima. Drugim rečima, sudija, između ostalog, treba da vidi i čuje odbranu okrivljenog, ali ne putem video linka, nego u sudnici“, objasnio je Milić.\nDodao je da to načelo podrazumeva da osoba kojoj se sudi, mora biti prisutna na suđenju, a Zakonik o krivičnom postupku predviđa izuzetke od ovog pravila samo u slučaju da je ta osoba u bekstvu ili nije dostupna državnim organima, ali se među tim izuzecima ne nalazi opasnost od širenja virusa.\nPrema njegovim rečima, drugo načelo od kojeg se odstupa prilikom „Skajp suđenja“ je načelo javnosti suđenja, koje omogućava građanima, između ostalog, i da fizički budu prisutni u sudnici prilikom suđenja, kako bi bili upoznati sa tokom postupka.\nMilić kaže da osobi kojoj se sudi prisustvo građana znači da će postupanje prilikom suđenja biti pod budnim okom javnosti, što značajno smanjuje mogućnosti za bilo kakve zloupotrebe.\n„Zakonik o krivičnom postupku propisuje i slučajeve kada je moguće odstupiti od načela javnosti, ali se ni među tim slučajevima ne nalazi opasnost od širenja virusa“, naveo je Milić.\nDodao je da je pravo osobe kojoj se sudi, da prisustvuje suđenju ukoliko je dostupno državnim organima i da mu se sudi javno, toliko važno da je zajemčeno Ustavom Srbije i Evropskom konvencijom za zaštitu ljudskih prava i osnovnih sloboda, ta prava nije moguće ograničiti ni u vanrednom stanju.\nMilić pita da li su suđenja za krivična dela Nepostupanje po zdravstvenim propisima za vreme epidemije i Prenošenje zarazne bolesti baš toliko hitna, da je potrebno održavati suđenja putem Skajpa, kada se zna da oba dela zaastarevaju posle šest godina.\n„Preporukama Ministarstva pravde i Zaključkom Visokog saveta sudstva izdvojen je čitav niz drugih suđenja koja takođe ne trpe odlaganje, međutim Ministarstvo pravde ne uvodi ‘Skajp suđenja’ ni za jedan drugi hitan sudski postupak, osim za postupke za ova dva krivična dela“, rekao je on.\n„Ukoliko se kao obrazloženje za uvođenje ‘Skajp suđenja’ uzmu u obzir navodi Ministarstva pravde da se time štite zaposleni kao i lica protiv kojih se vodi postupak, postavlja se pitanje zašto se na isti način ne štite zaposleni i stranke u drugim sudskim postupcima koji su označeni kao hitni, a za koje nije uvedeno ‘Skajp suđenje'“, pita Milić.\nDodao je da je Ministarstvo pravde preporučillo pravosudnim organima da pooštre sankcije za ta dva krivična dela, i da se za sva lica koja prekrše meru samoizolacije predloži pritvor.“Ovo se čini kao posebna stvar, pa se postavlja pitanje da li je ovo direktan pritisak Ministarstva na sudije, odnosno slobodnu sudijsku procenu“, rekao je Milić.\n„Ako ove mere imaju za cilj da država što brže i što snažnije pošalje poruku da će sankcionisati sve one koji ne poštuju zdravstvene mere koje su donete zarad sprečavanja korona virusa i odvrati neodgovorne pojedince od kršenja samoizolacije i drugih mera, onda bi i organi koji ih propisuju morali da se pridržavaju Ustava i zakona u donošenju mera u vanrednim okolnostima. Jer, valjda cilj tih mera nije suspenzija vladavine prava“, napisao je Veljko Milić.\nizolacijaSkajpsuđenjevanredno stanjeVeljko Milić


Kasarna Kosta Nađ, foto: NJ, Magločistač\nSubotička lokalna samouprava planira rušenje objekata u sklopu nekadašnje kasarne “Kosta Nađ” kao pripreme za potencijalne investitore kojima nude ovo zemljište za gradnju komercijalnih, obrazovnih i stambenih sadržaja.\nKasarna Kosta Nađ, foto: Natalija Jakovljević\nMeđutim, u samom planu iz 2017. godine se navodi da je za “Manjež”, nakon preuzimanja detaljnih mera kojima će se izvršiti dokumentaciono snimanje, moguće sprovesti rušenje. Što će biti sprovedeno ovom javnom nabavkom.\nU lokalnoj samoupravi navode da su na prošlogodišnjem Međunarodnom sajmu investicija i nekretnina “Expo Real” u Minhenu promovisali ovu zonu, koja se nalazi na Segedinskom putu, za trgovačko-ugostiteljske i stambeno-poslovne objekte.\n“S obzirom na to da je lokacija atraktivna i da će se potencijalnim investitorima ponuditi i određene pogodnosti, postoji interes investitora za ovaj plan i javnost će, kada sve bude jasno i definisano, o tome biti blagovremeno obaveštena”, navode u gradskoj upravi.\nUpišite tekst * + 7 = 14


Kako javlja dopisnik Srne, osam autobusa krenulo je jutros nešto prije 9.00 časova iz Doboja.\nIz Centra javne bezbjednosti Banjaluka Srni je potvrđeno da je protest najavljen, a mašinovođe bi oko 11.00 časova trebalo da se okupe u parku “Mladen Stojanović”.\nPrema najavama Pregovaračke grupe mašinovođa ŽRS, na protestima bi trebalo da im se pridruže i penzionisane kolege, članovi Konfederacije sindikata RS, određeni broj radnika ŽRS, kao i drugih firmi koji žele da pokažu solidarnost.\nMašinovođe ističu da su protest u Banjaluci zakazali uoči sutrašnje sjednice Vlade RS na kojoj bi trebalo da bude razmatrano stanje u ŽRS.\nMašinovođe su u štrajku od 10. oktobra i traže isplatu razlike u zaostatku dodatka na platu koji se u stručnoj terminologiji naziva kilometar, kao i dalju isplatu kilometra po ranije utvrđenoj cijeni od 2,4 KM. Uprava ovu obustavu rada smatra nelegalnom.\nŠtrajk mašinovođa nanio je ogromne štete kompaniji, ali i privredi RS. Generalni direktor “Željeznica RS” Dragan Savanović ranije je rekao da direktna dnevna šteta prelazi 50.000 maraka samo kada je u pitanju smanjen obim prevoza, a procjene su da je kompaniju ovaj štrajk koštao više od dva miliona KM. Stanje u kompaniji dodatno otežava i gubitak koji u prvih devet mjeseci ove godine iznosi 15,6 miliona KM. Srna\nTagovi: dragan savanovicmasinovodjeprotestvlada rszrs\nKomentari na članak: Mašinovođe na putu prema Banjaluci\n23.11.2011 u 10:51


Pavlović: Nova radna mesta niču na rezultatima u 2018.\nTanjug 9. decembra 2018. 13:58\nBEOGRAD – Predsednica Američke privredne komore u Srbiji (AmĆam) Jelena Pavlović najavljuje da veliki broj kompanije ove vodeće poslovna asocijacija u zemlji, koje posluju u 18 različitih sektora, planira nova zapošljavanja, ali da će broj novih radnih mesta zavisiti od rezultata poslovanja u ovoj godini.\nPavlović u razgovoru za Tanjug kaže da su članice AmĆam, koja broji više od 190 američkih, međunarodnih i lokalnih članica, do sada direktno zaposlile 96.000 radnika, dok je indirektno taj broj 135.000 radnika.\n„Čak 96 odsto kompanija-članica Američke privredne komore ne koristi ni jednu subvenciju ni za zapošljavanje, ni za investicije, a dve trećine kompanija nemaju ni jednog zaposlenog na minimalnoj zaradi“, istakla je Pavlović.\nPrema njenim rečima, neophodna je stabilnost i održivost rasta privrede, da taj rast bude stalan nekoliko godina za redom, kako bi se kompanije odlučile na otvaranje novih radnih mesta.\nPredsednica AmĆam smatra da sa politikom državnog subvencionisanja treba biti oprezan, jer je, kako kaže, dala pozitivne efekte kod ukupnog broja zaposlenih, ali da nije do kraja jasno kako je uticala na prosečan nivo zarada u Srbiji.\nNa pitanje sa kakvim problemima se suočavaju kompanije u Srbiji koje su članice AmĆam, Pavlović je rekla da „i velika i mala preduzeća pate od istih problema“.\n„Razlike su uglavnom u tome u kojoj meri mogu te probleme i te prepreke da prevaziđu i koliko dugo mogu da trpe nepovoljne okolnosti na tržištu“, kazala je ona.\nNaravno, navela je, u prednosti su veća preduzeća jer imaju bolju mogućnost adaptacije i duže mogu da izdrže, dok su manja i mikro preduzeća pod većom rizikom od zatvaranja.\nOna kaže da se AmĆam zalaže i ukazuje na neophodnost javno-privatnog dijaloga, na pravovremenu, otvorenu, konstruktivnu i javnu debatu prilikom donošenja propisa, a posle toga na neophodnost da se ojačaju i osnaže institucije „kako bi efikasno i dosledno mogli da sprovedu usvojene propise jednako prema svima“.\nIstovremeno, Pavlović ukazuje i na potrebu ozbiljne debate o poslovanju javnih preduzeća u Srbiji i stav Američke privredne komore da je neophodna hitna reforma javnih preduzeća i njihova privatizacija.\n„Kada će se to uraditi zavisi od političke volje, a od načina na koji će reforma biti pripremljena i sprovedena, zavise i kakvi će njeni konačni efekti biti“, rekla je predsednica AmĆam.\nPavlović ističe da su njihove članice i privreda uopšte, istakle neophodnost hitnih reformi upravnih sudova, „jer su oni poslednja instanca za korekciju nesavršenosti u radu administracije“.\n„I predstavnici Vlade govorili o tome da postupci pred upravnim sudovima traju predugo, da je znanje o ekonomskim temama kod određenog broja sudija skromno, posebno kada je reč o poresko-finansijskoj materiji“, navela je ona.\nDa bi svi građani osetili boljitak neophodno je, prema njenim rečima, da se privredni rast nastavi duži niz godina i da bude što veći.\n„AmĆam očekuje da vlada preduzme sve korake o kojima su ih kompanije-članice AmĆam izvestili, dakle jačanje institucija radi dobrih propisa, reforme javnih preduzeća, reforma pravosuđa, reforma zdravstva, borba protiv korupcije, smanjenje sive ekonomije i svođenje loših pojava na marginalni nivo“, navela je Pavlović.\nPredsednica AmĆam je apelovala na hitno povlačenje carinskih tarifa koje je Priština uvela na srpsku robu, jer, kako ističe, predstavljaju kršenje CEFTA sporazuma, nisu u skladu sa doktrinama Evropske unije, neposrednu štetu trpe srpske kompanije, a najveće žrtve ove odluke su građani Kosova i Metohije.\n„Apelujemo javno na sve one koji učestvuju u donošenju tih odluka da ih u najhitnijoj mogucjoj meri koriguju i da se ova situacija vrati u normalu“, poručila je Pavlović.


Sanacija stepeništa u parku Hisar u Leskovcu\nPredviđa se popločavanje betonskim pločama, malterisanje i saniranje zidića reparaturnim malterom i izrada nove ograde i rukohvata sa svim predradnjama.\nUpravljanje investicijom, izrada tehničke dokumentacije i poslovi stručnog nadzora povereni su JP Urbanizam i izgradnja Leskovac, investitor je Grad Leskovac a izvođači radova je preduzeće: "Zadruga Pionir" iz Vlasotinca.\nIzgradnji trafostanice i elektronapajanja podstanice sportske hale "Dom partizana"\nU cilju snabdevanja električnom energijom novoizgrađene sportske hale "Dom partizana", izvedeni su radovi na izgradnji trafostanice i elektronapajanja podstanice sportske hale. Predmet ugovora je izgradnja nove trafostanice tipa MBTS B10/04kV/kV i njeno povezivanje sa postojećom trafostanicom "Dom penzionera" radi vezivanja trafostanica u petnju čime se omogućuje sigurnije snabdevanje objekta električnom energijom, polaganje 10 kV kablova i ugradnja merno razvodnih ormana.\nUpravljanje investicijom, izrada tehničke dokumentacije i poslovi stručnog nadzora povereni su JP Urbanizam i izgradnja Leskovac, investitor je Grad Leskovac a izvođači radova je preduzeće "GAT" DOO iz Novog Sad


Plasman klubova za 2015. godinu\nTabela uspeha klubova za 2015.godinu na takmičenjima Vojvođanskog bokserskog saveza >>>\nAmbicija Milene Matović je Olimpijada u Riju\nDevetnaestogodišnja Milena Matović boksuje za BK "Šajkaši" iz Žablja, i iza ove vredne sportistkinje stoje izuzetni rezultati. >>>\nPotvrđeno učešće 278 takmičarki na 5. Svetskom kupu u boksu\nPredstojeći 5. Svetski kup nacija u boksu za žene, koji se održava od 8. do 12. januara 2016. godine u Rumi, biće jedno od najkvalitetnijih takmičenja u boksu za žene ikada organizovanih u Srbiji. >>>\nLicenciranje i seminar sudija za 2016. održan je u hotelu „Šumadija“. Na seminaru je prisustvovalo 30 sudija iz cele Srbije. >>>\nU Nadimu dve pobede i dve zlatne medalje\nDanas u finalu XV međunarodnog Turnira Valerija Strizova u Nadimu dve pobede i dve zlatne medalje. >>>\nDamjan Grmuša u Finalu\nDamjan Grmuša u kategoriji do 64 kg pobedom od 3:0 nad Valentibom Kabokovim, Najabrsk - Rusija plasirao se u finale velikog međunarodnog turnira XV Valerija Stizova u Ruskom – Nadimu. >>>\nUčešće boksera VBS na 15. Međunarodnom turniru Valerija Strižova u gradu Nadimu\nVeć drugi put u poslednje 3 godine na specijalni poziv Bokserske Federacije grada Nadima , selekcija Vojvođanskog Bokserskog Saveza učestvovaće na XV međuanrodnom turniru Valerija Strižova od 28.11. do 02.12.2015 u Gradu Nadimu za školarce i juniore. >>>\nOdržani su sastanci Komisije EUBC za ženski boks\nU Mađarskoj, u Keszthelju 16. i 20. avgusta u toku EP za juniorke i mlade devojke održani su sastanci EUBC Women’s boxing commission. >>>\nAndrei Milošević bronza na EP u Mađarskoj\nŽenska bokserska selekcija Srbije vraća se iz mađarskog grada Kešteljija sa bronzanim odličjem osvojenim na Evropskom prvenstvu u olimpijskom boksu u konkurenciji juniorki (15-16) i mladih (17-18). >>>\nJ. Galić 16. Aug 2015.\nPeti Kup nacija za žene u Rumi početkom januara 2016. godine\nRuma će od 8. do 13. januara 2016. godine biti domaćin 5. Kupa nacija u ženskom boksu, jednom od najvećih turnira za dame u ovom delu Evrope. Dogovor su potpisom verifikovali u ime organizatora Vojvođanskog bokserskog saveza Jovan Panić i u ime Opštine Ruma predsednik Slađan Mančić, kao pokrovitelja. >>>\nDanas u Mađarskoj počinje EP za mlade i juniorke\nMiloševićeva i Zekićeva predstavljaju Srbiju >>>


Radulović: DJB će biti dvocifren - Dnevni list Danas\nRadulović: DJB će biti dvocifren\nLider pokreta Dosta je bilo Saša Radulović izjavio je danas da na predstojećim beogradskim izborima DJB očekuje dvocifreni rezultat.\n3Piše: FoNet 23. decembra 2017. 15.34\n“Ako osvojimo 15 odsto u Beogradu, SNS će pasti sa vlasti, a DJB će pobediti na narednim parlamentarnim izborima”, rekao je Radulović na svečanoj konferenciji u Centru Sava, na kojoj je predstavljen tim DJB za predstojeće beogradske izbore.\nOn je ocenio da gradjani mogu da biraju izmedju njih i „Kurte ili Murte“, koji žele da zadrže ili ponovo osvoje vlast.\n„Gradjani mogu da biraju izmedju Kurte koji hoće da ostane na vlasti i trguje jelkom, Murte koji hoće da se vrati na vlast i nastavi da vozi Bus-plus, i mladih ljudi koji hoće promene“, rekao je Radulović na konferenciji u Centru Sava gde je predstavljen tim od 16 ljudi koji će biti kandidati na izborima u Beogradu na proleće.\nOn je istakao da tim DJB-a čine ljudi koji su do sada nisu bili u politici, koji su obrazovani, imaju karijere i koji garantuju da će sprovesti neophodne promena u glavnom gradu.\nOn je istakao da je DJB „nema problem s prelaskom cenzusa“, uprkos „medijskom mraku“, jer gradjani prepoznaju njihov program i doslednost.\n„Nećemo se zaustaviti dok ne razmontiramo partijski aparat. Srbiji nije potreban vodja, već sistem i jednaka prava za sve“, poručio je Radolović.\nPotredsednik DJB-a Dušan Pavlović rekao je je taj pokret još u junu doneo odluku da samostalno ide na izbore u Beogradu.\nUpitan da li DJB razgovara s Pokretom Dveri o mogućoj koaliciji, Pavlović je odgovorio da ni sa kim još nisu pregovarali, ali da su otvoreni za saradnju sa strankama koje podržavaju njihov program.\n„Otvoreni smo i za izborne i za postizborne koalicije sa strankama koje prihvataju najvažnije principe našeg programa – transparentnost budžeta i zaustavljanje stranačkog zapošljavanja. Ko god želi da napravi koaliciju na toj platformi, dobrodošao je!“, rekao je Pavlović novinarima.\nPavlović i Radulović nisu hteli da kažu ko je kandidat DJB za gradonačelnika Beograda, ali je rečeno da je na čelu tima za Beograd predsednik beogradskog odbora DJB Vojin Biljić.\n„Ovi ljudi ne žele da otimaju i bahate, oni hoće da rade u interesu Beograda, da se izbore za promene, jer ne mogu da gledaju kako nam obesmišljavaju razum“, rekao je Biljić.\nOn je istakao da DJB ima plan za Beograd, uz potpunu transparentnost rada javnog sektora, decentralizaciju, zaustavljanje partijskog zapošljavanja, bespaltne udžbenike i vraćanje duga svim Beogradjanima za vrtiće.\nU planu DJB-a za grad Beograd od 20 tačaka su i reformisanje gradske uprave, oporezivanje gradjevinskog zemljišta, smanjenje poreza na imovinu domaćinstava, uredjenje parkova, biciklističkih staza, obnavljanje saobraćajne infrastrukture i rešavanje problema smeća i deponija.\nBeogradski izbori u redovnom terminu trebalo bi da budu najkasnije u martu. Gradjani će birati 110 odbornika Gradske skupštine koji će potom odlučiti ko će biti gradonačelnik.\ndosta je bilo, sasa radulovic\n23. decembra 2017. u 16.16\nIzmeđu 15 neka stavi zarez. 1,5 % je njihov realan rezultat.\n23. decembra 2017. u 23.52\nKada si ispod cenzusa, onda je to jednocifren broj.\n25. decembra 2017. u 06.37\nNisam za sns ali vi ste oko 3% . Bolje se skupite svi zajedno.


Mozilla je napravila Firefox plugin za oflajn prevođenje | PC Press\nMozilla je napravila Firefox plugin za oflajn prevođenje\nMozilla je napravila plugin za prevođenje za Firefox koji radi van mreže.\nKompanija smanjuje svoje oslanjanje na prevode zasnovane na cloudu\nFirefox prevodi će morati da preuzmu neke fajlove kada prvi put konvertujete tekst na određenom jeziku. Međutim, on će moći da koristi resurse vašeg sistema za rukovanje prevodom, umesto da šalje informacije centru podataka za obradu u cloudu. Plugin je nastao kao rezultat Mozilinog rada sa Projektom Bergamot koji finansira Evropska unija. Drugi uključeni su Univerzitet u Edinburgu, Univerzitet Charles, Univerzitet u Šefildu i Univerzitet u Tartuu.\nCilj je bio da se razviju neuronski alati za mašine kako bi se pomoglo Mozilli da napravi opciju prevođenja van mreže. „Mašine, jezički modeli i algoritmi za prevođenje na stranici bi morali da se nalaze i da se izvršavaju u potpunosti u računaru korisnika, tako da nijedan od podataka ne bi bio poslat u cloud, što ga čini potpuno privatnim“, rekla je Mozilla. Jedno od velikih ograničenja plugina je to što može da obrađuje samo prevode između engleskog i 12 drugih jezika. Za sada, Firefox Translations podržava španski, bugarski, češki, estonski, nemački, islandski, italijanski, norveški bokmal i ninorski, persijski, portugalski i ruski.\nMozilla i njeni partneri na projektu kreirali su sistem obuke kroz koji volonteri mogu pomoći tako što će pomoći u obuci novih modela kako bi se moglo dodati više jezika. Oni takođe traže povratne informacije o postojećim modelima, tako da je Firefox Translations u velikoj meri u toku. Za sada, međutim, plugin ne može da da se meri sa 133 jezika koje Google prevodilac podržava. Apple i Google imaju mobilne aplikacije koje mogu da obrađuju i oflajn prevode. Na površini, malo je čudno da browseru, koji se po definiciji koristi za pristup vebu, treba opcija prevođenja van mreže. Ali prevođenje teksta na vašem uređaju i izbegavanje potrebe za njegovim prenosom u i iz centra podataka može biti blagodat za privatnost i bezbednost.\nTagovi: Cloud, Firefox, Mozzila\n← Prva blockchain igra stiže u Epic Store\nMali robot-rak za obavljanje zadataka unutar tela →


mesečni horoskop za septembar 2014 Archives - Mesečni Horoskop za JUL 2020.\nHome » mesečni horoskop za septembar 2014\nmesečni horoskop za septembar 2014\nOvan – mesečni horoskop za septembar 2014.\n23. avgusta 2014. // 1 komentar\nMesečni horoskop za septembar 2014. za sve Ovnove! POSAO Poslovne prognoze za septembar 2014. Početak perioda će vas zateći sa teskobama u vidu bližnjih koji su zabrinuti za vas jer ste na pragu da donesete ...[Pročitajte ceo članak]\nBik – mesečni horoskop za septembar 2014.\n23. avgusta 2014. // 0 komentara\nMesečni horoskop za septembar 2014. za sve Bikove! POSAO Poslovne prognoze za septembar 2014. Radna situacija se polako transformiše na bolje na samom početku meseca. Poštedite sebe besciljnih dijaloga i nametnite ...[Pročitajte ceo članak]\nBlizanci – mesečni horoskop za septembar 2014.\nMesečni horoskop za septembar 2014. za sve Blizance! POSAO Poslovne prognoze za septembar 2014. Početkom meseca će se situacija na poslu zakuvati. Neutralnost i profesionalnost će biti ključni za održanje vaših ...[Pročitajte ceo članak]\nRak – mesečni horoskop za septembar 2014.\nMesečni horoskop za septembar 2014. za sve Rakove! POSAO Poslovne prognoze za septembar 2014. Na pragu ste perioda, presudnog za vaše finansije. Pometnje nagoveštene u prethodnim mesecima su vas uputile na to da ...[Pročitajte ceo članak]\nLav – mesečni horoskop za septembar 2014.\nMesečni horoskop za septembar 2014. za sve Lavove! POSAO Poslovne prognoze za septembar 2014. Poslovna atmosfera će vas činiti blago iziritiranim/om. Ovo će vam zauzvrat doneti na trenutak potpuni pad entuzijazma i ...[Pročitajte ceo članak]\nDevica – mesečni horoskop za septembar 2014.\nMesečni horoskop za septembar 2014. za sve Device! POSAO Poslovne prognoze za septembar 2014. Novi mesec sa sobom donosi pad raspoloženja. Vaš manjak tolerancije naglasiće osećaj da je oko vas previše ljudi sa ...[Pročitajte ceo članak]\nVaga – mesečni horoskop za septembar 2014.\nMesečni horoskop za septembar 2014. za sve Vage! POSAO Poslovne prognoze za septembar 2014. Trenutno niste u najboljoj formi za rad. Ne samo da vam se ne radi, nego vas otežavajuće okolnosti kontra stimulišu. ...[Pročitajte ceo članak]\nŠkorpija – mesečni horoskop za septembar 2014.\nMesečni horoskop za septembar 2014. za sve Škorpije! POSAO Poslovne prognoze za septembar 2014. Poslovna strana stvari sa sobom donosi pokušaje obnavljanja nekih starih kontakata sa neostvarenim potencijalom. To će ...[Pročitajte ceo članak]\nStrelac – mesečni horoskop za septembar 2014.\nMesečni horoskop za septembar 2014. za sve Strelčeve! POSAO Poslovne prognoze za septembar 2014. Ideje prethodnih perioda ispoljile su svoju duboku faličnost i još jednom ste ostavljeni okruženi razočarenjem i ...[Pročitajte ceo članak]\nJarac – mesečni horoskop za septembar 2014.\nMesečni horoskop za septembar 2014. za sve Jarčeve! POSAO Poslovne prognoze za septembar 2014. Kreativni radnici su u izrazito povoljnom periodu dok su oni vezani za rutinu prinuđeni da iznalaze nova rešenja. ...[Pročitajte ceo članak]\nVodolija – mesečni horoskop za septembar 2014.\nMesečni horoskop za septembar 2014. za sve Vodolije! POSAO Poslovne prognoze za septembar 2014. Nepromišljenost vam se obila o glavu i našli ste se u nebranom grožđu. Pokušaj manipulisanja saradnicima obrnuo se i ...[Pročitajte ceo članak]\nRibe – mesečni horoskop za septembar 2014.\nMesečni horoskop za septembar 2014. za sve Ribe! POSAO Poslovne prognoze za septembar 2014. Čvrsto držite noge na zemlji a glavu u oblacima i niste spremni na kompromise. Čeznete za uzbuđenjem koje ća vas ...[Pročitajte ceo članak]


(VIDEO) Rađanje novog vulkanskog ostrva: Hoće li to pomoći u istraživanju života na Marsu? - Nedeljnik\n(VIDEO) Rađanje novog vulkanskog ostrva: Hoće li to pomoći u istraživanju života na Marsu?\nOstrvo je nastalo 2015. posle erupcije podvodnog vulkana u Tihom okeanu * Slične karakteristike ostrva nalaze se i na Marsu, i te lokacije su glavna mesta istraživanja života\nAmerička svemirska agencija NASA istražuje novo vulkansko ostrvo, što bi moglo da im pomogne u istraživanju života na Marsu.\nOstrvo je nastalo erupcijom podvodnog vulkana u Tihom okeanu 2015. godine, i nazvali su ga, doduše privremeno, vrlo neobično: Hunga Tonga-Hunga Ha'apai. Smešteno je tridesetak kilometara jugoistično od Fonuafo?ou, ostrva koji pripada arhipelagu Kraljevine Tonga.\nIz pare, pepela i kamena, koji su izleteli devet kilometara visoko nakon erupcije, nastale su naslage nove zemlje, i ostrvo vidljivo iz svemira. Iako su mu predviđali da će imati kratak vek trajanja, najviše šest meseci, studije pokazuju da bi moglo da potraje od šest do trideset godina.\n"Sve što naučimo o tome šta vidimo na Marsu bazira se na iskustvu interpretacija prirodnih fenomena koji se događaju na zemlji", objasnio je Džejms Garvin, naučnik NASA.\nSlične karakteristike ostrva nalaze se i na Marsu, i te lokacije su glavna mesta istraživanja života.\n"Mislimo da su se na Marsu događale slične erupcije, u vreme kada se na planeti nalazila i voda. Možda ćemo moći da iskoristimo ovo novo ostrvo i njegovu evoluciju kako bismo saznali da li se na Marsu nekad nalazio okean", kaže Garvin.


Zverev je kao i šira javnost, oduševljen partijama koje pruža Medvedev, nakon poraza u finalu, nije bio razočaran jer je igrao protiv fantastičnog igrača.\n- Čestitke Danil. Ti si sada, verovatno, najbolji teniser na svetu, poslednjih nekoliko meseci igraš neverovatno, želim ti samo najbolje, znam da imaš još turnira do kraja godine - rekao je Zverev.\nMeđutim, jednu stvar je Nemac malo smetnuo sa uma - Novak Đoković je još uvek najbolji teniser sveta.\nDanil Medvedev i Aleksandar Zverev\nIstina je da Medvedev trenutno igra u najboljoj formi, na poslednjih 32 mečeva ima samo tri poraza, što je zaista impresivno. Ali, Rus se trenutno nalazi na četvrtom mestu ATP liste, tačno iza velike trojke, a kada se pogledaju bodovi samo u ovoj godini, rangiran je na trećem mestu, iza Đokovića i Nadala.


Policija radi na rasvjetljavanju prijetnji upućenih portalu eBrcko.net\nNedjelja, 23/05/2021 17:34\nPolicija Brčko distrikta BiH radi na rasvjetljavanju prijetnji koje su upućene kolegama sa portala eBrcko.net sinoć u komentarima na njihovoj facebook stranici tokom emitovanja podcasta uživo, u kojem je gost bio sveštenik Srpske pravoslavne crkve u Brčkom i koordinator Svetosavske omladinske zajednice – Kristijan Đokić.\n“Policija Brčko distrikta BiH preduzima intenzivne mjere i radnje iz svoje nadležnosti na rasvjetljavanju svih činjenica u vezi navedenog događaja”, odgovor je iz ove institucije.\nFacebook korisnik Aldin Smajlović zaprijetio je da će ih zapaliti i baciti im bombu ukoliko ne prekinu sa emitovanjem podcasta, zbog čega su sa eBrcko.net to nazvali terorističkim prijetnjama.\nOvaj događaj ranije danas je oštro osudio glavni i odgovorni urednik portala Otisak.ba Adis Mujdanović.\n“U ime redakcije portala Otisak.ba i svoje lično ime, oštro osuđujem prijetnje upućene kolegama sa portala eBrcko.net iznesene u podcastu koji je emitovan sinoć. Ne ulazeći u motive tog čina i pravnu kvalifikaciju, bitno je uputiti poruku javnosti da javni prostor ne smije biti mjesto bilo kakvim prijetnjama, uvredama, psovkama i svim drugim postupcima koji narušavaju norme civilizovanog i modernog demokratskog društva. Da bi dostigli te norme, posebno u lokalnoj zajednici kao što je Brčko distrikt BiH, mora se iznad svega poštovati drugi i drugačiji, jer je to put ka stvaranju normalnog demokratskog društva. Iz ugla struke upućujem podršku kolegama i tražim od nadležnih institucija da ispitaju ovaj slučaj i sankcionišu ga u skladu sa postojećim zakonskim propisima, koji bi, po mom mišljenju, trebali biti i strožiji, jer je riječ o pojavama koje su postale društveni trend”, naveo je on.\nDogađaj je osudio i urednik portala InfoBrcko.com Safet Imamović.\n“Prijetnje u javnom prostoru, bez obzira na način na koje se one kvalifikuju i karakterišu, ne bi smjele biti tolerirane i shvaćene neozbiljno. Kao medijski radnici, ali kao i građani, dužni smo javno upozoriti na eventualne opasnosti koje se tiču narušavanja bezbjednosti svih nas. Prijetnje iznesene u komentarima na live podcastu portala eBrčko, koji je bio emitovan sinoć, ne trebaju proći nezapaženo od strane institucija Distrikta. Svi pojedinačno imamo veliku ulogu u kreiranju što civilizovanijeg društva, a prijetnje, nasilje i drugi oblici devijantnog ponašanja nisu put ka tome i ne bi smjeli dominirati medijskim prostorom u našem gradu. Kao urednik portala InfoBrčko, osjećam dužnost da javno iskažem podršku kolegama sa eBrčko i poručim da ćemo istrajati u borbi protiv bilo kakvog oblika nasilja”, naveo je on.\nPodršku kolegama sa eBrcko.net svojim javnim oglašavanjem najavili su pojedini novinari i sa drugih medija koji djeluju na području ove lokalne zajednice.\nMediji u BDBiH\nPrijetnje medijskim radnicima\nPrethodni članakZdravstvo i korupcija…\nSljedeći članakSuzbijanju korupcije u zdravstvu mora se sistemski pristupiti


Sudbina kompleksa “Čajavec” u rukama Okružnog suda\nSudbina Regulacionog plana koji obuhvata i banjalučki kompleks “Čajavec” zavisiće od odluke Okružnog suda u Banjaluci, potvrdili su za CAPITAL u Ministarstvu za prostorno uređenje, građevinarstvo i ekologiju Republike Srpske.\nNaime, kako su u pomenutom Ministarstvu pojasnili Republička uprava za inspekcijske poslove je u martu ove godine naredila Odjeljenju za prostorno uređenje Grada Banjaluka da obustavi izradu Regulacionog plana “Centar-Zapad” koji obuhvata i “Čajavec”, jer, kako kažu, on nije bio u skladu sa Urbanističkim planom Grada Banjaluka iz 1975. godine.\n“Važećim Prostornim planom grada iz 2014. godine, područje obuhvata predmetnog regulacinog plana nije definisano kao područje od opšteg interesa, veće se za to područje regulacioni plan donosi na osnovu urbanističkog plana”, istakli su u Ministarstvu.\nPrema njihovim riječima, naređenje obustave izrade predmetnog regulacionog plana traje do donošenja novog urbanističkog plana sa kojim regulacioni plan mora biti usaglašen u pogledu planskih rješenja i granica obuhvata tog regulacionog plana.\n“Problem je nastao pošto su granice obuhvata predmetnog regulacionog plana promijenjene, odnosno došlo je do spajanja obuhvata ranijeg regulacionog plana “Čajavec” kao industrijske zone i desne strane ulice Ive Anadrića koja je bila zona individualnog stanovanja, čemu su se usprotivili neki vlasnici stambenih objekata koji su kod navedene inspekcije zatražili da se ovaj postupak obustavi kao nezakonit”, naveli su u Ministarstvu.\nNa ovakvo rješenje Inspekcije Odjeljenje za prostorno uređenje Grada Banjaluka izjavilo je žalbu Ministarstvu u maju ove godine, a Ministarstvo je žalbu odbacilo kao izjavljenu od neovlaštenog lica, uvažavajući, kako kažu, raniju presudu i pravna shvatanja Okružnog suda u Banjaluci iznesena u presudi.\nKako naglašavaju, Grad Banjaluka je ponovo pokrenuo upravni spor kod Okružnog suda u Banjaluci i spis se nalazi kod navedenog suda na odlučivanju.\n“Inače, donošenjem Urbanističkog plana Grada Banja Luka biće stvorene zakonske i pravne pretpostavke za donošenje regulacionog plana “Centar-Zapad”, ali i zakonito donošenje svih drugih regulacionih planova Grada Banja Luka jer je njihovo donošenje bez Urbanističkog plana upitno i može se u odgovarajućem postupku osporavati”, zaključili su u Ministarstvu za prostorno uređenje, građevinarstvo i ekologiju RS.\nU Gradskoj upravi Banjaluka ne znaju da im je odbačena žalba\nU Gradskoj upravi Banjaluka tvrde da je realizacija Regulacionog plana “Centar Zapad” obustavljena aktom Republičke uprave za inspekcijske poslove.\nMeđutim, u pisanoj izjavi za CAPITAL oni ističu da je na pomenuti akt Republičke uprave za inspekcijske poslove izjavljena žalba Ministarstvu za prostorno uređenje, građevinarstvo i ekologiju Republike Srpske, od čije odluke će, kako kažu, zavisiti dalje preduzimanje aktivnosti na izradi Regulacionog plana „Centar –Zapad 1“, odnosno upućivanje Skupštini Grada na usvajanje.\nU Gradskoj upravi Banjaluka očigledno nisu upućeni da je Ministarstvo odbacilo njihovu žalbu, niti su u odgovoru za CAPITAL spomenuli da su oni sami pokrenuli spor kod Okružnog suda u Banjaluci od kojeg se očekuje da riješi ovo pitanje.\nNEWER POSTSamo troškovi kineskog kredita za „HE Dabar“ koštaće 32 miliona KM\nOLDER POSTAleksa je pobedio u plivanju za Časni krst, pa se godinama borio sa opakom bolešću, i tu bitku, nažalost izgubio


Novi program za unapređenje zapošljivosti mladih kroz radne prakse - KRUG\nKroz namenski razvijenu onlajn platformu mladi će prvo proći kroz obuke i pripremu za praksu u radnom okruženju, a zatim će imati plaćenu radnu praksu kod poslodavaca iz privatnog, javnog i civilnog sektora\nNajveći problem u vezi sa zapošljavanjem mladih predstavlja to što poslodavci zahtevaju radno iskustvo i praktične veštine koje su stekli radeći negde.\nTo je za najveći broj mladih veoma teško, ocenjuje Jovana Vasić, članica Savetodavnog odbora programa.\nProgram Unapređenje zapošljivosti mladih kroz radne prakse počeo je 1. novembra ove godine i trajaće do kraja naredne godine. Plan je da se kroz obuku i plaćenu radnu praksu poveže najmanje 2.000 mladih i 500 poslodavaca. Zainteresovani mladi i poslodavci mogu da se prijave i putem platforme za prijavu Biram uspeh – program unapređenja zapošljivosti mladih na OVOM linku\nTags: Nacionalna služba za zapošljavanje, nezaposlenost mladih, portal Krug, program Biram uspeh, radne prakse i mladi, unapredjenje zapošljivoti mladih, UNICEF, zapošljavanje mladih, Zoran Martinović direktor NSZ


Popuštaju mere: Potpuno ograničenje kretanja još samo sledećeg vikenda - 26.04.2020, Sputnik Srbija\nPopuštaju mere: Potpuno ograničenje kretanja još samo sledećeg vikenda\nEpidemiolog Predrag Kon rekao je da posle ograničenja kretanja tokom sledećeg prazničnog vikenda takvih ograničenja više neće biti. 26.04.2020, Sputnik Srbija\n20:58 26.04.2020 (Osveženo: 22:39 03.08.2021)\nEpidemiolog Predrag Kon rekao je da posle ograničenja kretanja tokom sledećeg prazničnog vikenda takvih ograničenja više neće biti.\n„Mislim da više nemamo pred sobom nijedno ograničenje od 24 sata, mislim da je to gotovo sa sledećim vikendom“, rekao je Kon, prenosi Tanjug.\nOn je dodao da će sve više biti rasprava među strukom oko mera ograničenja kretanja tokom celog dana.\n„Prvo će se prebrojati broj dana koliko je bilo 24-časovne zabrane, pa se uporediti sa brojem umrlih sa svetom gde takvih zabrana nije bilo - uporediće se broj izgubljenih dana sa brojem spašenih života“, rekao je on.\nDodao je i da sada postoje razlike među stručnjacima jer jedni smatraju da je već došlo do masovne prokuženosti, ali da on smatra da nije tako masovno.\n„Jasno ćemo znati tek posle istraživanja prisustva antitela, a prvo istraživanje je orijentaciono sa 7.000 ljudi, a na leto biće i veće istraživanje“, rekao je on.\nDodao je da će se sve bolje znati sa rezultatima istraživanja, ali i kroz istraživanja drugih država.\nPandemija uživo: Još pet žrtava virusa korona u Srbiji, zaražene još 263 osobe


RTS :: Teleton 8. aprila\nTeleton Teleton 8. aprila\nsreda, 04. apr 2012, 18:28 -> 18:52\nTeleton 8. aprila\nRadio-televizija Srbije, Narodna kancelarija predsednika Republike i Rajfajzen banka 8. aprila, organizuju veliku Teleton akciju za izgradnju i opremanje prvog Inkluzivnog servisnog centra za decu sa smetnjama u razvoju.\nU nedelju, 8.aprila, u 21.05 na prvom programu, Radio-televizija Srbije, zajedno sa Rajfajzen bankom, Narodnom kancelarijom predsednika Republike Srbije i Rajfajzen bankom, organizuje još jedan Teleton.\nSredstva koja budu prikupljena u kontakt šou-programu, namenjena su za izgradnju i opremanje prvog Inkluzivnog centra za decu sa smetnjama u razvoju.\nRajfajzen banka i ovog puta se, shodno društvenoj odgovornosti i stalnim partnerstvom sa RTS-om prilikom realizacije Teletona, priključila akciji donacijom od 10 miliona dinara.\nDonacija Rajfajzen banke povodom obeležavanja decenije poslovanja kompanije na ovom tržištu, već je uručena Gradskom sekretarijatu za dečju zaštitu, koji će rukovoditi ovom ustanovom.\nHuman i društveno odgovoran gest Rajfajzen banke, izuzetan je podstrek uspešnoj realizaciji izgradnje i opremanja objekta Inkluzivnog servisnog centra, na teritoriji opštine „Zvezdara" u Beogradu. Centar će omogućiti da se deca sa smetnjama u razvoju uključe u redovne društvene tokove, doprineće jačanju porodičnih kapaciteta a ujedno će obezbediti jednake uslove i prava za sve. Centar će moći da primi šezdesetoro dece uzrasta 3,5 do 6,5 godina.\nPored razgovora i uključenja gledalaca, tokom emisije biće emitovane i specijalne reportaže o problemu zbrinjavanja i edukacije najmlađih sa smetnjama u razvoju.\nUmetnici beogradskog Pozorišta na Terazijama predstaviće gledaocima Teletona, u formi inserata, najpopularnije predstave ovog renomiranog teatra.\nGledaoci RTS-a koji žele da doprinesu lepšem i sadržajnijem detinjstvu mališana sa smetnjama u razvoju, slanjem SMS-a i pozivom sa mobilne i fiksne telefonije, moći će da se priključe humanitarnoj akciji Teleton, u nedelju 8. aprila na RTS1 od 21 čas.\nRajfajzen banka, Narodna kancelarija predsednika Republike Srbije i RTS već četiri godine zajedno realizuju dobrotvorni projekat „Teleton", koji je postao sinonim za uspešne i velike humane projekte, koji omogućavaju da se prikupe značajna sredstva za pomoć i podršku najugroženijim društvenim grupama naših sugrađana.


Odluka o minimalcu 14. septembra - Radio Luna\nRadio Luna 10/09/2020\nPredstavnici sindikata, poslodavaca i Vlade Srbije ponovo su razgovarali o visini minimalca u narednoj godini, a nakon kolegijuma Socijalno-ekonomskog saveta (SES) nisu želeli da komentarišu da li je došlo do promene ranijih stavova.\nPredstavnici sindikata su rekli da nakon kolegijuma ne daju izjave i da će javnost zvanično o ishodu obavestiti u ponedeljak 14. septembra, kada su zakazani završni razgovori, odnosno sednica SES-a, a potom i konferencija za novinare.\nUslov poslodavaca je da se istovremeno usvoji paket mera koji bi smanjio troškove poslovanja. Procene su da minimalnu zaradu u Srbiji prima oko 350 000 ljudi. Vlada je prošle godine povećala minimalac sa 27 000 dinara na oko 30 000 dinara u 2020. godni piše Tanjug.\nOd oktobra veća rata kredita


Vesti online / Sport / Odbojka / Terzić: Ekipa ima psiholoških problema\n21:33 >> 20:17h\nProblemi u igri: Aleksandar Boričić i Zoran Terzić\n"Ista priča kao u Turskoj, znamo da igramo i da se ponašamo samo kada vodimo. Nažalost, kada gubimo i kada izgubimo par vezanih poena, dolazi do konfuzije, gde je primetan strah od greške i gde više nijedan element ne funkcioniše na nivou na kome je potrebno, i onda cela igra pada u vodu", rekao je Terzić, a prenosi Odbojkaški savez Srbije.\nŽenska odbojkaška reprezentacija Srbije poražena je danas u Makau od Japana sa 1:3, u utakmici prvog kola trećeg vikenda I grupe I divizije Gran Prija.\n"U takvim situacijama možemo samo na silu da pobedimo nekog, ali i to je vrlo, vrlo teško. To je problem psihološke prirode i na tome mora da se radi, devojke moraju da pomognu nama u stručnom štabu do Svetskog prvesntva, najvažnijeg takmičenja ove godine", rekao je Terzić.\nSrbija će se sutra u 11.00 po srednjoevropskom vremenu sastati sa Kinom, a dan kasnije s Južnom Korejom.\n"Ne mogu da kažem da će da bude teže protiv Kine i Koreje nego što je bilo protiv Japana... Pre svega zbog stila igre više nam odgovaraju ovi protivnici. To su jaki protivnici, mnogo će teško biti da ih pobedimo", rekao je Terzić.\nŠef stručnog štaba Srbije kazao je da ekipa Gran Pri želi da iskoristi kao pripremu za Svetsko prvenstvo.\n"Naš cilj je bio da probamo da iskoristimo Gran Pri na najbolji mogući način i steknemo samopouzdanje, kao i da neke stvari odradimo onako kako smo se dogovorili i da napredujemo na terenu. Za sada smo u tome delimično uspeli", ocenio je Terzić.


Završen sastanak Ane Brnabić i medicinskog dela Kriznog štaba - mere sutra? | 013 info\nZavršen sastanak Ane Brnabić i medicinskog dela Kriznog štaba - mere sutra?\nB92/Blic\tNed, 14/03/2021 - 17:41\nKonsultacije medicinskog dela Kriznog Štaba i predstavnika Vlade završene su nakon više od sat i po vremena.\nPrema prvim informacijama, izvesno je da će mere koje će se odnositi na naredne dane biti pooštrene, ali tačna ograničenja, kao i na šta će se konkretno ona odnositi biće poznata - sutra, prenose beogradski mediji.\nČlanovi Kriznog štaba - medicinski deo i predstavnici Vlade Srbije sastali su se danas u 15.30 sata da bi doneli odluku o novim merama. Ta odluka će, kako saznajemo, građanima biti saopštena sutra, ali sasvim je izvesno da će u narednim danima ograničenja biti pooštrena.\nJuče i danas u Srbiji je, prema poslednoj odluci Kriznog štaba za borbu protiv korona virusa od petka, sve zatvoreno osim prodavnica sa prehrambenim proizvodima, apoteka i benzinskih pumpi.\nTakođe je odlučeno da srednjoškolci i sledeće nedelje treba da nastave sa onlajn nastavom, a novina je da će im se od sutra u nastavi na daljinu pridružiti i učenici viših razreda osnovnih škola.\nPrema aktulenim merama, tokom radnih dana duže vreme nije bilo ograničenja, a ugostiteljskim objektima dozvoljeno je da rade do 20h.\nI predsednica Vlade Ana Brnabić izjavila je ranije da će danas imati sastanak sa medicinskim delom Kriznog štaba i istakla da će mere protiv koronavirusa morati da budu pooštrene.\n"Sigurno ćemo morati da pooštrimo mere, ali videćemo šta je moguće da uradimo i šta je najpametnije da uradimo", rekla je Brnabić u lazarevačkom selu Junkovac odgovarajući na pitanja novinara hoće li biti pooštrovanja mera.\n"Pokušavamo da nađemo balans i mislim da u tome uspevamo, jer i dalje imamo generalno dosta dobre pokazatelje i ekonomske i zdravstvene", rekla je premijerka.\nsrbija koronavirus premijer krizni štab


KOVID OSLABIO TURIZAM ZA 549 MILIONA 0 Podijeli Podijeli na facebook Podijeli na twitter Podijeli na viber Pošalji na mail\n23.09.2021. / 08:24\nPad u građevinarstvu bio je 200 miliona, u trgovini na veliko i malo i popravci motornih vozila 125 miliona, a u prerađivačkoj industriji 76 miliona eura.\nBruto domaći proizvod (BDP) Crne Gore u prošloj godini je iznosio 4,18 milijardi eura i opao je 15,1 odsto u odnosu na 2019, pokazuju zvanični podaci koje je juče objavio Monstat.\nBDP po stanovniku je u 2020. bio 6.737 eura, dok je godinu ranije iznosio 7.959 eura. Oštar pad crnogorske ekonomije, uzrokovan uticajem pandemije korona virusa na ekonomske tokove, najveći je u Evropi.\nMinus u građevinarstvu 200 miliona\nStatistički podaci pokazuju da je pandemija najviše pogodila djelatnost pružanja smještaja i ishrane, čija je bruto vrijednost proizvodnje u prošloj godini opala 549 miliona eura. U 2019. bruto vrijednost proizvodnje u ovoj djelatnosti bila je 778 miliona, a u prošloj 229 miliona eura.\nPad u sektoru građevinarstva bio je 200 miliona, sa 1,31 milijardu na 1,1 milijardu eura bruto vrijednosti proizvodnje.\nProizvodnja u trgovini na veliko i malo i popravci motornih vozila i motocikala vrijedila je 995 miliona eura, što je 125 miliona manje u odnosu na 1,12 milijardi godinu ranije, dok je djelatnost saobraćaj i skladištenje pala sa 463 miliona na 328 miliona eura.\nPad su ostvarile i administrativne i pomoćne uslužne djelatnosti, čija je vrijednost proizvodnje prepolovljena sa 217 miliona na 127 miliona eura. Informisanje i komunikacije opale su sa 325 miliona na 286 miliona eura, dok je proizvodnja u prerađivačkoj industriji vrijedila 512 miliona, što je 76 miliona manje nego prije pandemije.\nNeznatno je porasla proizvodnja u djelatnostima vađenje rude i kamena, snabdijevanje električnom energijom, državna uprava, odbrana i obavezno socijalno osiguranje, obrazovanje, te zdravstvo i socijalna zaštita.\nKada je riječ o strukturi BDP-a po kategorijama potrošnje u tekućim cijenama, podaci Monstata govore da je finalna potrošnja opala za 69 miliona eura, sa 4,41 milijardu eura u 2019. na 4,34 milijarde u 2020.\nU strukturi BDP-a najveće učešće od 12,5 odsto imala je djelatnost trgovina na veliko i malo i popravka motornih vozila i motocikala. Učešće poljoprivrede, šumarstva i ribarstva bilo je 7,6 odsto, državne uprave, odbrane i obaveznog socijalnog osiguranja 7,5 odsto, poslovanja sa nekretninama 6,4 odsto, a građevinarstva 6,2 odsto.\nSaldo primarnog dohotka iz inostranstva za prošlu godinu je bio pozitivan i iznosio je 66,6 miliona eura.\nRast imale samo Irska i Turska\nRast BDP-a u prošloj godini u Evropi su zabilježile samo Irska 5,9 odsto i Turska 1,8 odsto. Kada je riječ o regionu, najmanji pad ekonomije ostvarila je Srbija od jedan odsto. Slijedi Kosovo sa tri odsto, Bosna i Hercegovina 4,3 odsto, Sjeverna Makedonija 4,5 odsto, Hrvatska osam odsto.\nOčekivano najveći pad BDP-a imale su mediteranske zemlje čije ekonomije umnogome zavise od turizma - Španija 10,8 odsto, Italija 8,9 odsto, Malta 8,3 odsto, Grčka 8,2 odsto.\nPad BDP-a na nivou 27 članica EU iznosio je 5,9 odsto.


Vujičić: Kroz projekat "Zajedno do posla" biće zaposleno 1.332 osoba\nUpravni odbor Zavoda za zapošljavanje odobrio je dodatna sredstva za zapošljavanje 1.332 osoba, koja je obezbijedila Vlada Republike Srpske po projektu "Zajedno do posla".\nDirektor Zavoda za zapošljavanje Miroslav Vujičić rekao je Srni da su sredstva povećana zbog velike zaintereosvanosti za Program finansiranja samozapošljavanja djece poginulih boraca, demobilisanih boraca i ratnih vojnih invalida Vojske Republike Srpske u 2021. godini "Zajedno do posla" na koji se prijavilo oko 1.400 osoba.\nVujičić je istakao da je od ukupnog broja odobrenih osoba, 1.226 iz kategorije nezaposlenih demobilisanih boraca i ratnih vojnih invalida Vojske Republike Srpske i 106 osoba iz kategorije djeca poginulih boraca.\nOn je naveo da će Zavod izdvajati po 10.000 KM po jednom nezaposlenom licu.\nVujičić je rekao da će u ovoj godini biti realizovan i Program zapošljavanja i samozapošljavanja ciljnih kategorija u privredi, za šta je izdvojeno 4.000.000 KM za zapošljavanje 950 lica.\nOn je dodao da će za 750 lica za zapošljavanje kod poslodavaca, biti izdvojeno po 4.000 KM po jednom licu što ukupno iznosi 3.000.000 KM, a za samozapošljavanje 200 lica ciljne kategorije po 5.000 KM po jednom licu, što ukupno iznosi 1.000.000 KM.\n"Za Program podrške zapošljavanju Roma u Republici Srpskoj u 2021. godini obezbijeđeno je 188.000 KM iz budžeta BiH. Za zapošljavanje kod poslodavaca po 6.000 KM po jednom nezaposlenom licu i za samozapošljavanje po 5.000 KM", rekao je Vujičić.\nOn je napomenuo da je ukupna vrijednost Program podrške u privredi putem povrata uplaćenih poreza i doprinosa za novo zapošljavanje radnika 5.000.000 KM, za oko 1.600 lica i to za zapošljavanje kod poslodavca.\nVujičić je podsjetio da je u skladu sa Akcionim planom, Zavod u 2020. godini pripremio šest programa zapošljavanja poslodavcima i nezaposlenim licima za korišćenje sredstava, za šta su obezbijeđena sredstva od 16.898.2130 KM za zapošljavanje 3.157 nezaposlena lica.\n"Programi su bili namijenjeni teže zapošljivim licima, djeci poginulih boraca, demobilisanim borcima, ratnim vojnim invalidima, mladima bez radnog iskustva, ranjivim grupama, licima koja su duže na evidenciji nezaposlenih", rekao je on.\nVujičić je dodao i da je za Program "Zajedno do posla" u 2020. godini odobreno 4.511.000 KM za zapošljavanje 769 lica.\nPrema njegovim riječima, za zapošljavanje 935 pripravnika sa visokom i srednjom stručnom spremom u protekloj godini odobreno je 6.321.2958 KM, za program zapošljavanja i samozapošljavanja ciljnih kategorija u privredi obezbijeđeno je 5.595.000 KM za zapošljavanje 1.341 lica, a za program obuke, dokvalifikacije i prekvalifikacije odobreno je 9.000 KM za četiri nezaposlena lica.\nOn je istakao da je po Programu podrške partnerstvu u realizaciji aktivnih politika zapošljavanja i samozapošljavanja sa lokalnim zajednicama, uudruživanje sredstava za zapošljavanje, odobreno 175.000 za 85 lica, a po Programu podrške zapošljavanju Roma u Republici Srpskoj u 2020. godini iz budžeta BiH izdvojeno je 227.000 KM, za zapošljavanje 33 lica.\nVujičić: Na Ustav BiH atakuje parlament FBiH\nMiroslav Vujičić za ATV: Na tržištu rada Srpske najviše potrebno učitelja, ekonomista i pravnika\nDirektor Zavoda za zapošljavanje


Japanski mediji se žale: Rusija „digla nos“ zbog Kurilskih ostrva - Sputnjik Srbija\n20:20 16.02.2021 Preuzmite kraći link\nJapanski list „Hokaido šimbun“ kritikovao je vladu zemlje zbog politike koju je odabrala u odnosima prema Rusiji. Prema mišljenju izdanja, Tokio bi trebao „fundamentalno da promeni pristup“ pregovorima o Kurilskim ostrvima.\n„Ustupak Japana izazvao je situaciju u kojoj je Rusija 'digla nos'. Detalji tadašnjih rusko-japanskih pregovora u Singapuru 2018. godine još uvek nisu u potpunosti otkriveni. Međutim, sada će se morati otkriti ti detalji u granicama mogućnosti i izvršiti 'reviziju' našeg spoljnopolitičkog kursa“, kaže se u članku.\nPod „jednostranim ustupkom“ autor podrazumeva izjavu bivšeg japanskog premijera Šinzo Abea koji je posle sastanka sa predsednikom Rusije Vladimirom Putinom potvrdio ranije postignuti dogovor o ubrzanju pregovora o mirovnom sporazumu na osnovu Zajedničke deklaracije iz 1956. godine. Do tada je zvanična pozicija Tokija bila da povrati četiri ostrva pre zaključenja sporazuma.\nU članku se govori da situaciju, navodno, komplikuje to što Japan, prema izjavi generalnog sekretara vlade Kacunobu Katoa, namerava da se drži „osnovnog kursa“ i nastavi pregovore sa Rusijom. Autora članka brine „indiferentan odnos“ japanskih vlasti prema amandmanu unesenom u ruski Ustav, kojim se zabranjuju zahtevi za otuđenje dela teritorije.\nU decembru 2016. godine lideri Rusije i Japana su postigli dogovor da razgovaraju o zajedničkim ekonomskim aktivnostima na ostrvima uz poštovanje pravnih pozicija obe države. Realizacija zajedničkih projekata se planira u oblastima kao što su marikultura (uzgoj ribe i rakova), proizvodnja staklenika, turizam, vetroelektrane i prerada otpada.\nPrvi pilot projekat putovanja japanskih turista na Kurilska ostrva odvijao se u jesen 2019. godine.


source.ba | Policija Kosova: Nema opasnosti od terorističkih napada tokom novembarskih praznika\nKosovska policija saopštila je da nema opasnosti od mogućih terorističkih napada tokom novembarskih praznika na Kosovu. Zbog opasnosti od moguc´eg napada, predstavnici strane diplomatije na Kosovu upozorili su svoje zaposlene da izbjegavaju gužve i velike tržne centre.\nPolicija Kosova zaplijenila izborni materijal iz Srbije\nNa Kosovu danas marš podrške suverenoj, jedinstvenoj i građanskoj BiH\nRudarenje kriptovaluta se zabranuje na Kosovu, problem je nedostatak struje\nKosovski premijer Kurti: Spremni smo za dogovor sa Srbijom\nIz policije su za agenciju telegrafi.com izjavili da preduzimaju operativne radnje u koordinaciji sa pravosudnim organima u interesu javnog reda i bezbjednosti na Kosovu. U internim komunikacijama među diplomatskim predstavništvima i njihovim zaposlenima kao mogući period napada pominju se dani od 26. do 29. novembra. Nezvanično se saznaje da se radi o navodnim prijetnjama jednog pojedinca, javlja CdM.\n"U zavisnosti od prirode informacija i rezultata nalaza, svoje operativne radnje preduzimamo u saradnji i koordinaciji sa pravosuđem, u interesu održavanja javnog reda i bezbjednosti u zemlji“, navela je policija.\nTagovi: Kosovoteroristički napadterorizampraznici


Kragujevac - Nikolić: Sve zdravstvene ustanove u Kragujevcu dobro funkcionišu - Vesti iz Kragujevca i Šumadije - Pressek.rs\nOd preko 1.100 uzorkovanih u Šumadijskom okrugu, do sada je korona virus potvrđen kod 85 građana. Situacija je, prema rečima nadležnih, pod kontrolom i što je najvažnije na tom području nema naglih skokova širenja zaraze.\n- Kako je država razvijala sistem, kako se organizovala, tako smo je mi pratili. U zgradi ATD-a, je naša kovid ambulanata koja prima isključivo pacijente sa temperaturom i respiratornim infekcijama, tako da nemamo za sada nikakvih problema, rekao je u izjavi za Televiziju Pink gradonačelnik Radomir Nikolić.\nOn je rekao da su Kragujevčani već naučili kako da postupaju u slučaju bilo kakvih simptoma infekcije korona virusom.\n- Upareni su i Hitna pomoć i Dom zdravlja i Institut za javno zdravlje i Klinički centar, tako da sve dobro funkcioniše, zaključio je Nikolić.\nOd preko 250 kreveta, koliko je u korona jedinicama obezbedio Klinički centar, popunjenost kapaciteta je 40 posto. U toj ustanovi leče se oboleli od Covid- 19 iz Šumadije, Pomoravlja, Raškog, Moravičkog, Zlatiborskog okruga i dela Severnog Kosova.\nPrema rečima rukovodstva Kliničkog centra, stanje na tom području se stalno prati.\nU trenutku naglog povećanja broja zaraženih u gradovima koji gravitiraju Kragujevcu ovdašnji Krizni štab je ponudio državi halu Šumadija sajma i dve sportske hale za privremene kovid bolnice. Nadležni državni organi su procenili da za tim, za sada, nema potrebe.\nKlinički centar se, podsetio je Nikolić, odmah organizovao, napravili su kovid odeljenje, šire broj ležajeva, trenutno imaju stotinak pacijenata, što znači da za sada realno nemamo potrebu da pravimo privremenu bolnicu u Kragujevcu.\n· Utorak, 21. april 2020. Još 1 Kragujevčanin zaražen korona virusom, ukupno 63\n· Sreda, 22. april 2020. Kragujevčanin u Bremenu: Život u Nemačkoj nije stao\nPočelo da radi nekoliko pijaca u Kragujevcu


Predrag Bulatović zadovoljan obraćanjem Solane opozicionim partijama\nLider Socijalističke narodne partije Predrag Bulatović zadovoljan je obraćanjem Havijera Solane opozicionim partijama u vezi sa crnogorskim referendumom i naglasio da je jasno ponovljeno da Evropa ne podržava jednostrane procese i da će poštovati samo ono što je plod širokog konsenzusa.\nBulatović tvrdi kako je veoma važno što je Solana još jednom naglasio ulogu koju ima EU u otvorenim pitanjima u Crnoj Gori i uvažio značaj opozicije i njene stavove iz pisma upućenog 10. novembra njemu i Oli Renu.\n"Tkođe, ovim pismom je EU još jednom podstakla i vlast i opoziciju da se sa punom odgovornošću posvete primjeni evropskih principa i normi oko svih pitanja, a prevashodno onih koja se tiču procesa stabilizacije i pridruživanja", kazao je Bulatović.\n"Za mene je veoma važno da se eventualni referendum posmatra u kontekstu ne samo unutrašnje, već i regionalne stabilnosti i da se ne može odvijati bez saradnje i učešća EU", zaključio je Bulatović.\nPredsjednik Narodne stranke Predrag Popović rekao je da preporuke Havijera Solane u pismu crnogorskoj opoziciji korespondiraju sa njihovim stavovima, dok potpredsjednik Srpske narodne stranke Novica Stanić smatra da se u pismu Havijera Solane vidi da će se Venecijanska komisija samo baviti pravilima eventualnog referenduma, ali ne i suštinom- da li je on potreban.\nNo, vladajuća Demokratska partija socijalista saopštila je da preporuke visokog predstavnika Evropske unije korespondiraju sa stavovima te stranke u vezi sa organizovanjem referenduma.\n«To je ono što je neophodno u predreferendumskom periodu- razgovori unutar Crne Gore, poštovanje standarda Unije i Venecijanske komisije. Sve to korespondira sa stavovima DPS-a i zvanične Crne Gore», rekao je Sekulić.\nOn je kazao da se nada da će crnogorska opozicija shvatiti neophodnost razgovora unutar Crne Gore u periodu prije referenduma.\nNo, više od Solaninog pisma, javnost u Crnoj Gori šokirala je izjava šefa Kancelarije Međunarodne krizne grupe za Srbiju i Crnu Goru Džejms Lajon kako ta organizacija ima saznanja da je Evropska unija vršila pritisak na članove Venecijanske komisije u vezi sa stavovima koji se očekuju povodom crnogorskog referenduma.


Da svi zajedno dođemo do pobede! – CZBG portal\npetak 05.04.2019\tNema komentara na Da svi zajedno dođemo do pobede!\nKonferencija za medije KK Crvena zvezda mts pred treću polufinalnu utakmicu plej ofa ABA lige, na kojoj su govorili trener MIlan TOmić i prvotimac Dejan Dvidovac.\nKošarkaši Crvene zvezde mts dočekuju ekipu Partizana NIS u trećoj odlučujućoj utakmici plej ofa ABA lige jtd u subotu od 18 časova.\nZa meč koji se igra u dvorani „Aleksandar Nikolić” vlada ogromno interesovanje, a sve karte za distribuciju i prodaju su razgrabljene u vrlo kratkom roku u četvrtak u prostorijama SD Crvena zvezda u Beogradu. KK Crvena zvezda mts se ovom prilikom zahvaljuje svima kojima je crveno-bela boja pri srcu,a koji su prepoznali važnost trenutka i utakmicu u kojoj svojom podrškom mogu da budu dodatna snaga i šesti igrač košarkašima Crvene zvezde.\nPred ovaj meč na konferenciji za novinare, medijima su se obratili trener Milan Tomić i prvotimac Dejan Davidovac.\nMilan Tomić: „Prvo pred nama je jedna utakmica koja nam znači mnogo, a to je ulazak u finale i osvajanje ABA lige. Za ovu utakmicu pripremam ovaj tim, prvo da se koncentriše samo na košarku, jer vidim da sa druge strane pokušavaju da se prave neke male igranke koje mogu da utiču na naš tim, tako da ja hoću da izolujem svoju ekipu od svih tih smešnih stvari i da se igrači koncentrišu samo na utakmicu. Kao što znate svi, nikada nisam u toku ove godine komentarisao suđenje i neću ni u ovom trenutku, jer je moj posao da radim kao trener košarkaškog kluba Crvena zvezda, a ne kao trener boksera. Tako da, ja u ovom trenutku mojim igračima nikad ne mogu da kažem ni jednu reč, ni “krv”, ni “udarci ispod pojasa”, ni “brutalni udarci”, nego ja svojim igračima pričam samo u vezi košarke, u vezi sporta, gde je Srbija prva.\n“Sa druge strane, sa one tamo strane, svi govore u vezi srpske košarke i u vezi napretka srpske košarke, ali se druge strane se priča se u vezi krvi, udaraca, brutalnosti i tako nekih stvari.\nVerovatno da pokušavaju da naprave pritisak na nas, ali ja mislim da su se u ovom trenutku prevarili, i da prave pritisak samo sebi jer ovo nije bitka za život i za smrt, ovo je bitka da se dobije utakmica i pre svega je sport, jer i dosta mladih ljudi i dece čita portale I gledaju te utakmice. Zato mislim da je najbolje za srpsku košarku da se ne pominju te reči i da se priča samo o košarkaškoj lopti i o sportu.”\nTrener crveno – belih je ponovio da neće da se bavi suđenjem: “U vezi suđenja, što je isto pomenuto bilo, nisam komentarisao tokom sezone, pa neću ni sad, ali mislim da kada se pominje da je u prvoj utakmici bio brutalan pritisak, a ništa se ne priča o drugoj, a svi smo bili na toj utakmici, svi znamo šta se dešavalo tada… Evo, i ovo odelo što sam odneo na hemijsko čišćenje, ona žena gleda i kaže gospodine šta je ovo? Šta da kažem, ništa, sve je u redu, ali smo se naravno korektno držali na toj utakmici, sa naše strane nije bilo provociranja ni u jednom trenutku, izdržali smo sve što se dešavalo na toj utakmici. Kao što svi znate i ja sam deo KK Crvena zvezda, i vidim da se prethodnih dana oglašavao klub, ali ne Milan Tomić ili Nebojša Čović ili “Janko i Marko”, ali koliko vidim sa druge strane se izjašnjavala samo KK Crvena zvezda, a sa druge strane se vide dva imena koja “ratuju” protiv našeg kluba i to izgleda kao da smo svi u nekom istom košu, kao da su prepucavanja pojedinaca, a to nije tako. Zato pozivam naše navijače jer vidim da je interesovanje ogromno i da uz njihovu podršku dođemo do uspeha, a to je pobeda.”\nJedno od pitanja za šefa stručnog štaba crveno – belih bilo je i da li će Džo Regland biti spreman za sutrašnji duel: „Regland se oporavlja i neće igrati ovu utakmicu.”\nSa druge strane, prvotimac Dejan Davidovac očekuje tešku utakmicu koja pobedniku donosi finale regionalnog takmičenja:\n„Očekuje nas teška utakmica protiv Partizana, kao što je bila i svaka do sada. Mi smo odigrali već četiri utakmice s njima u poslednjih mesec i podana, tako da se odlično poznajemo i mislim da neće biti nekih spektakularnih iznenađenja. Što se tiče nas, imali smo sedam dana vremenada sumiramo utiske pre svega sa ove poslednje dve utakmice i spremni dočekujemo sutrašnju utakmicu i nadamo se pobedi.”\nKK Crvena zvezda mts podseća još jednom da u skladu sa propozicijama takmičenja (Prava i Obaveze klubova učesnika plej ofa ABA lige – Član 41.3) ali i izuzetnog interesovanja navijača Crvene zvezde za ovaj meč, radi lakše organizacije „majstorice” nikome od navijača KK Partizan NIS koji budu došli organizovano, ili samoinicijativno u dvoranu – neće biti dozvoljen ulazak u halu. Zbog toga, sektori koji su ranije bili predviđeni za gostujuće navijače u ovakvim slučajevima, biće u potpunosti popunjeni navijačima Crvene zvezde.\nKapije dvorane biće otvorene dva sata pre početka utakmice.\nTakođe klub apeluje da svi koji poseduju ulaznice za ovu utakmicu, krenu ka dvorani znatno ranije, zbog vrlo detaljnih kontrola koje će biti sporovođene na ulazima, kao i da pružaju podršku našem timu bez bacanja ikakvih predmeta, fer sportski i korektno.\nDA GRMI CELA HALA! Da napravimo atmosferu po kojoj smo poznati mnogo dalje od ovih prostora, da pomognemo ekipi da dođe do pobede i plasmana u finale!


Stručnjaci kompanija "SAP" i "Microsoft" predavači na konferenciji u Tesliću - Opcija\n29-03-2018 Biznis, Tehnologija\nZahvaljujući uspostavljenom partnerstvu između banjalučke kompanije “Prointer” i globalnih IT lidera – kompanija „SAP“ i „Microsfot“ , hotel „Kardial“ u Tesliću je danas okupio veliki broj učesnika na društveno-edukativnom skupu radi adekvatnog poslovnog unapređenja u IT oblasti.\nKako uspješno planirati resurse u održavanju i učiniti prodajne timove efikasnijim, te kako organizovati timove na terenu – bila su samo neka od aktuelnih pitanja iz ove sfere poslovanja, a konferencija je održana s namjerom da pruži odgovore IT stručnjacima, kako iz privatnog, tako i iz javnog sektora.\nRealizovana su ukupno dva predavanja, od kojih je Nenad Šljivić, ekspert za poslovne strategije u kompaniji “Microsoft”, upoznao sve prisutne sa veoma snažnom razvojnom platformom, na kojoj “Microsoft” partneri širom svijeta implementiraju sopstvena poslovna rješenja.\nPored Šljvića, govorila je i Olja Lapčević, čije je predstavljanje stavilo akcenat na najpoznatiji poslovni softver “EAM”, a koji pruža cjelokupnu funkcionalnost za samouslužne aplikacije, analitiku, finansije, upravljanje ljudskim kapitalom, logistiku, te korporativne usluge.\n„Učesnici su imali priliku usvojiti znanja i iskustva relevantnih predavača koji dolaze ispred naših globalnih partnera. Kako bi bolje razumjeli nova poslovna rješenja i način njihove implementacije, planiramo našim domaćim saradnicima, nastaviti sa pružanjem mogućnosti da se edukuju iz prve ruke“, poručuju iz kompanije „Prointer“.


Archive for\tаприл, 2017\n10 najvećih saveta Vorena Bafeta\nDanašnja tema su najpoznatiji citati jednog od najuspešnijih poslovnih ljudi na svetu – Vorena Bafeta. Voren već decenijama sledi sopstveni sistem vrednosti koji mu pomaže da lakše donosi odluke, kako životne tako i profesionalne. Njegove najznačajnije misli mogu pomoći svakom pojedincu u izgradnji sopstvenog životnog stila. Bafetova pravila investiranja: „Pravilo…\nAko osećate da Vam je teško da dosledno sledite svoj plan za trgovanje, postoji velika verovatnoća da su to zapravo posledice problema vezanih sa disciplinom. Neki trejderi jednostavno nisu u stanju da naprave jednostavan i reallističan plan trgovanja ili samo nemaju dovoljno iskustva u trgovini na Forex-u, pa kada se…


Rama podržao kandidaturu Đukanovića - Svet - Dnevni list Danas\nPočetna » Svet » Rama podržao kandidaturu Đukanovića\nRama podržao kandidaturu Đukanovića\nPredsednik Socijalističke partije i premijer Albanije, Edi Rama podržao je kandidaturu lidera Demokratske partije socijalista (DPS) Mila Đukanovića na predsedničkim izborima, piše RTCG.\n0Piše: Danas Online 06. aprila 2018. 12.27\nFoto: Or Savi / EPA\nRama je ocenio da se radi o jasnom proevropskom izboru koji garantuje dalju stabilnost i napredak regiona.\nIz DPS-a je saopšteno da je Aleksandar Andrija Pejović, predsednik Komisije za međunarodnu saradnju, evropske i evroatlantske integracije Glavnog odbora DPS-a, učestvovao na Balkanskoj konferenciji Partije evropskih socijalista (PES), čiji je domaćin bila Socijalistička partija Albanije.\n-Na sastanku PES-a u Tirani, koji je održan kao nastavak konferencije u Podgorici, razmotrena su pitanja partijske saradnje među strankama u regionu, u PES-u, Evropskom parlamentu i Parlamentarnoj skupštini Saveta Evrope. Razgovarano je i o ulozi civilnog društva i privrednog sektora u pregovorima i procesu integracije u Evropsku uniju“, navodi se u saopštenju, prenosi RTCG.\nPejović je istakao da je od izuzetnog značaja da se održi planirana dinamika procesa integracije u regionu i zahvalio je evropskim socijalistima na stalnoj podršci i fokusu koji imaju prema Zapadnom Balkanu, kako kroz direktnu političku saradnju sa sestrinskim partijama, tako i kroz regionalne inicijative.\nPosebno je ukazao i na značaj pravilnog i pravovremenog uključivanja privrede i celokupnog civilnog društva u pregovarački process, navodi RTCG.\nRama je naveo da Albanija ima odlične odnose s Crnom Gorom i da je konferencija dokaz toga.\nedi rama, milo djukanovicTirana


Foto: N.N. | Sastanak o projektu "Krajiška kuća"\nSrna 17.02.2020 08:00\nBANJALUKA - Banjalučki Centar za razvoj poljoprivrede i sela organizuje danas sastanak poljoprivrednih proizvođača sa ciljem informisanja o realizaciji projekta "Krajiška kuća" u Banjaluci i Trebinju.\nDirektor Centra za razvoj poljoprivrede i sela Draško Ilić rekao je za Srnu da Centar za razvoj poljoprivrede i sela kontinuirano radi na uspostavljanju brenda "Krajiška kuća", gdje bi domaći poljoprivredni proizvođači mogli plasirati svoje prerađevine.\nOn je pojasnio da je riječ o prodavnici domaćih proizvoda iz Krajine u kojoj će se nalaziti bogat asortiman poljoprivrednih prerađevina proizvedenih na tradicionalan način.\n"Na policama `Krajiške kuće` naći će se suvomesnati proizvodi, rakija, sirevi, različite vrste meda, čajeva, likera, domaćih sokova, džemova, ali i veliki izbor kozmetičkih preparata na biljnoj bazi - melema, krema, eteričnih ulja, biljnih kapi, i sve druge prerađevine biljne i animalne proizvodnje", naveo je Ilić.\nOn je rekao da će u "Krajiškoj kući" građani i turisti moći da nađu gotove proizvode domaćih proizvođača, te biti sigurni da su oni domaći i zdravi.\n"Realizacija ovog projekta upotpuniće turističku ponudu grada, a korist će imati domaći poljoprivredni proizvođači, ali i lokalne zajednice ovog podneblja", dodao je Ilić.\nOn je istakao da je otvaranje "Krajiške kuće" planirano za 22. april, na Dan grada Banjaluke, na adresi u Ulici kralja Petra Prvog Karađorđevića broj 46.\nPrema Ilićevim riječima, sastanak poljoprivrednih proizvođača iz Banjaluke i okolnih opština i gradova biće održan u skupštinskoj sali grada u 12.00 časova.\nIlić je istakao da će sastanku prisustvovati i predstavnici Ministarstva poljoprivrede, šumarstva i vodoprivrede Republike Srpske, Ministarstva trgovine i turizma, Instituta za javno zdrvstvo Republike Srpske, Veterinarskog instituta "Dr Vaso Butozan", Tehnološkog i Poljoprivrednog fakulteta, Turističke organizacije grada, Gradske uprave i Gradske razvojne agencije.\nKrajiška kuća Trebinje Banjaluka\nUP FBiH traži sporazum kojim će se zabraniti otpuštanje radnika\nSlovačka izdvaja do milijardu evra mjesečno za pomoć privredi\nMinistarstvo finansija: Budžet Srpske stabilan


Odbor o Evropskom izveštaju, radikali negoduju zbog učešća Fabricija na sednici | Srpska radikalna stranka\nOdbor za evropske integracije Skupštine Srbije raspravljao je danas o Izveštaju Evropske komisije o napretku Srbije za 2019. godinu, uz negodovanje poslanika Srpske radikalne stranke što je na sednici Odbora učestvovao šef delegacije EU Sem Fabrici i isticanje da proširenja EU neće biti, a da će EU posle rešavanja Kosova nastaviti da uslovljava Srbiju.\nNarodni poslanik i zamenik predsednika Srpske radikalne stranke Aleksandar Šešelj tražio je od predsednika Odbora Nenada Čanka obrazloženje po kom osnovu daje reč stranom diplomati budući da u Poslovniku tako nešto ne stoji.\n„Kada se predstavnici stranih zemalja obraćaju, to čine na posebnim sednicama parlamenta, a ne učestvuju na odborima koji se bave pojedinačnim resorima. Fabriciju a smo ukazali gostoprimstvo na Odboru, što ne znači da on ima pravo da nam se i obrati“, rekao je Šešelj.\nŠešelj je potom negodovao jer je Fabrici govorio na engleskom jeziku i optužio vlajdajuću većinu da dozvoljava da Srbija bude stavljena u podređeni položaj.\nGovoreći o kritikama Evropske komisije koje se odnose na rad parlamenta, Šešelj je rekao da radikali ukazuju već duže vreme da predstavnici vladajuće većine krše proceduru, ali da se „svi šokiraju tek kada dođe jedan ovakav izveštaj i diktat iz inostranstva, kao da mi ne znamo kako parlament funkcioniše“.\nOn je kazao i da je pitanje normalizacije odnosa Beograda i Prištine uslov za pristupanje EU, te upitao šta znači normalizacija odnosa i podsetio da je uslov nekada bio i izručenje srpskih državljana u Haški tribunal, te da će novi uslovi EU ka Srbiji uslediti u budućnosti.\n„Put Srbije u EU su u stvari non-stop novi uslovi, tapšanje po ramenu i to je sve. Hajde da se sad odreknemo Kosova i Metohije, pa ćemo posle da vidimo šta će još biti uslov“, rekao je Šešelj.\nOn je kazao i da bi EU mogla da reši problem taksi ako bi zabranila izvoz na Kosovo i ako bi tražila od Severne Makedonije i Albanije da učine isto to.\nŠešelj je, pozivajući se na izjave nekih stranih zvaničnika, rekao i da se EU neće širiti.


Predsednik Nezavisnog društva novinara Vojvodine Nedim Sejdinović izjavio je danas da će predstavnici novinarskih i medijskih udruženja sutra na sastanku sa predsednicom Vlade Srbije Anom Brnabić, pored razgovora o novoj Medijskoj strategiji, zahtevati i da se paralelno sa izradom te strategije rešavaju i brojni nagomilani problemi u medijima.\n“Mi ćemo sutra na sastanku sa Anom Brnabić da zahtevamo da razgovori o novoj Medijskoj strategiji imaju dva paralelna toka: kreiranje budućnosti medijske scene, ali i da se paralelno rešavaju akutni nagomilani problemi na medijskoj sceni”, rekao je Sejdinović agenciji Beta.\nDodao je da, ukoliko vlasti odbiju takav zahtev, onda će predstavnici novinarskih i medijskih udruženja razmotriti da li uopšte ima smisla da se razgovara o novoj Medijskoj strategiji.\nSastanak u Vladi Srbije biće održan sutra i njemu će prisustvovati predstavnici Nezavisnog udruženja novinara Srbije, Udruženja novinara Srbije, Nezavisnog društva novinara Vojvodine, Asocijacije medija, Lokal presa, Asocijacije nezavisnih elektronskih medija i udruženja RAB Srbija.\nKako je najavljeno, pored predsednice Vlade Srbije, sastanku će prisustvovati i savetnica predsednika Srbije za medije Suzana Vasiljević i predstavnici Ministarstva kulture i informisanja.\nNedim Sejdinović je još rekao da država ne ispunjava svoje obaveze prema građanima i privrednim subjektima, a zauzvrat traži da oni redovno izmiruju svoje obaveze i tako pokazuje da “država služi samo sopstvenoj oligarhiji”.\nPrema njegovim rečima, država naplaćuje velike poreze od pojedinih “nepodobnih” medija, koje daje medijima koji su bliski vlasti.\n“Naročito veliki problem predstavlja položaj lokalnih i regionalnih medija. Lokalni mediji su prepušteni na milost i nemilost lokalnim moćnicima, da oni odlučuju koji će opstati, a koji neće”, kazao je Sejdinović.


Energyobserver - DANAS.RS/ ORBAN KOD VUČIĆA: AKO EU NE PRIMI SRBIJU – RASPAŠĆE SE / A. P. – BETA\nDANAS.RS/ ORBAN KOD VUČIĆA: AKO EU NE PRIMI SRBIJU – RASPAŠĆE SE / A. P. – BETA\n· „Dugujemo veliku zahvalnost premijeru Viktoru Orbanu i prijateljima iz Mađarske na tome što su bili spremni da prihvate kritike i napade iz EU i iskreno se zalažu za napredak Srbije na evropskom putu“ rekao je predsednik Srbije Aleksandar Vučić nakon današnjeg sastanka sa Orbanom u Beogradu. · Vučić je istakao da su odnosi Srbije i Mađarske najbolji u istoriji i da se saradnja sa tom zemljom ubrzano razvija i na političkom i na ekonomskom planu. · Orban je poručio da Mađarska nedvosmisleno podržava Srbiju u procesu pridruženja EU zato što je Srbija ključ stabilnosti Zapadnog Balkana i dok ona ne bude integrisana, ni ostatak regiona neće moći da očekuje ulazak u EU. · „Bez snage Srbije, Zapadni Balkan, ali ni Mađarska neće biti sigurni, zato možete da računate na nas. To je princip „jednom meni, jednom tebi“. Sada je na agendi evropsko članstvo Srbije i tu smo spremni da damo svaku pomoć, a ako mi budemo imali poteškoće, moći ćemo da računamo na Srbiju“, naveo je Orban. · Orban je u Beograd došao u pratnji šefa mađarske diplomatije Petera Sijarta a na aerodromu Nikola Tesla dočekali su ih ministar spoljnih poslova Nikola Selaković i ambasador Mađarske Atila Pinter. · Na Instagram nalogu predsednika Srbije @buducnostsrbijeav objavljene su fotografije sa Vučića i Orbana iz Predsedništva Srbije, a uz to je napisana poruka: · „Imao sam čast da danas pokažem @orbanviktor kako Beograd fantastično napreduje i kako se gradi, kao i prijateljstvo naše dve zemlje“. · „Dugujemo veliku zahvalnost premijeru Viktoru Orbanu i prijateljima iz Mađarske na tome što su bili spremni da prihvate kritike i napade iz EU i iskreno se zalažu za napredak Srbije na evropskom putu“ rekao je predsednik Srbije Aleksandar Vučić nakon današnjeg sastanka sa Orbanom u Beogradu.\n· Vučić je istakao da su odnosi Srbije i Mađarske najbolji u istoriji i da se saradnja sa tom zemljom ubrzano razvija i na političkom i na ekonomskom planu.\n· Orban je poručio da Mađarska nedvosmisleno podržava Srbiju u procesu pridruženja EU zato što je Srbija ključ stabilnosti Zapadnog Balkana i dok ona ne bude integrisana, ni ostatak regiona neće moći da očekuje ulazak u EU.\n· „Bez snage Srbije, Zapadni Balkan, ali ni Mađarska neće biti sigurni, zato možete da računate na nas. To je princip „jednom meni, jednom tebi“. Sada je na agendi evropsko članstvo Srbije i tu smo spremni da damo svaku pomoć, a ako mi budemo imali poteškoće, moći ćemo da računamo na Srbiju“, naveo je Orban.\nOn je istakao i da je članstvo Srbije u interesu cele EU jer „ako se Unija ne proširi i ne prihvati nove članice, raspašće se“.\n· „Proširenje nije moguće bez Srbije i to bi trebalo da bude najvažniji projekat EU“, poručio je Orban.\n11.07.2021 · DANAS.RS


JAVNA RASPRAVA O NACRTU ZAKONA O NAKNADAMA ZA KORIŠĆENJE JAVNIH DOBARA: Rasprava će trajati do 28. februara 2018. godine\nU postupku pripreme zakona kojim se uređuju naknade za korišćenje javnih dobara, Ministarstvo finansija sprovodi javnu raspravu o Nacrtu zakona o naknadama za korišćenje javnih dobara, u periodu do 28. februara 2018. godine.\nNacrt zakona sačinjen je u okviru rada Radne grupe koja je obrazovana rešenjem ministra. Učesnici u javnoj raspravi su predstavnici državnih organa i organizacija, privrednih subjekata, poslovnih udruženja, stručne javnosti, međunarodnih organizacija, kao i drugi zainteresovani učesnici.\nPrimedbe, predlozi i sugestije dostavljaju se Ministarstvu finansija putem elektronske pošte na obrascu na adresu: fiskalni.sektor@mfin.gov.rs ili pisanim putem na adresu: Ministarstvo finansija, Sektor za fiskalni sistem, Kneza Miloša 20, 11000 Beograd, sa naznakom "Javna rasprava – naknade za korišćenje javnih dobara."\nJavnu raspravu o Nacrtu zakona organizovaće Ministarstvo finansija u formi prezentacije i rasprave o Nacrtu zakona u formi okruglog stola, koja će se održati dva puta, u periodu od 1. do 20. februara 2018. godine. Raspored okruglih stolova biće objavljen na internet stranici Ministarstva finansija.\nPo okončanju javne rasprave, Ministarstvo finansija će analizirati sve primedbe, predloge i sugestije učesnika u javnoj raspravi i sačiniti izveštaj o sprovedenoj javnoj raspravi.\nMinistarstvo je uz tekst Nacrta zakona objavilo i priloge koje možete preuzeti u nastavku:\nIzvor: Vebsajt Ministarstva finansija, 03.01.2018.


Policija udaljila Nikitovića od Kujovića - Vijesti.me\nFoto: Vijesti Autor: Goran Kapor\nNikšićanina Milorada Nikitovića policija je juče privela ispred kancelarije direktora Crnogorskog elektroprenosnog sistema Dragana Kujovića sa kojim je želio da razgovara o rješenju problema eksproprijacije imanja njegove porodice u Barama Žugića kod Žabljaka, preko kojeg treba da pređe dalekovod koji ide od primorja do Pljevalja.\nOn smatra da je cijena koju mu nude od pet-šest eura po kvadratu niska i ispod tržišne, ali i da mu izgradnja dalekovoda ometa planirani biznis koji je započeo sa partnerom o izgradnji farme i turističkog ekonaselja.\nNikitović je “Vijestima” kazao da je juče u CGES došao kako bi konačno razgovarao sa direktorom bez posrednika, ali da su ga primili savjetnik i pravnik. Sa njima je, kako kaže, fino razgovarao ali je htio i sa direktorom Kujovićem jer, nakon što spor traje dvije godine, sumnja da mu prenose sve podatke sa terena.\n“Neki su pristali da prodaju zemlju i za 50 centi i euro i po po kvadratu, dok je na drugim mjestima 50 ili 75 eura, zbog čega neki zarađuju dobar novac. Mnogi nijesu znali da je obaveza da im otkupe i zemljište ispod dalekovoda, koje postaje bezvrijedno, a ne samo za stope stuba dalekovoda, kao i da im obezbijede nove bezbjedne prilaze imanjima ili plate za njih. Sve to je neko koristio na štetu naroda”, kazao je Nikitović.\nOn je kazao da su i njega pokušali da prevare i da mu otkupe samo dio, ali da su mu kasnije ponudili otkup svog zemljišta ispod dalekovoda od 60 hiljada kvadrata.\n“Ukupno bi svi iz porodice za otkupljeni dio dobili oko 300 hiljada eura, što je ništa s obzirom na veliki broj nasljednjika i trajni gubitak đedovine. Partner iz Rusije sa kojim već imamo dogovor ulaže dva miliona eura sada, a kasnije ukupno još šet miliona za razvoj turističkog naselja. Mi smo ponudili ili da povećaju cijenu ili ako im je skupa da nam daju drugo zemljište gdje bismo mogli da realizujemo projekat. CGES je odbio i žele da spor riješe na sudu, a naš projekat čeka i trpi”, kazao je Nikitović navodeći da je policija utvrdila da nikog nije ometao zbog čega su ga i pustili bez ikakve kazne.\nIz CGES-a su “Vijestima” odgovorili da je Nikitović inicirao incident “bez osnova, prijeteći izvršnom direktoru i njegovoj porodici, kao i zaposlenima CGES-a, za šta postoje materijalni dokazi koji su predočeni Upravi policije”.\nOni su naveli da Nikitović nije imao zakazano kod direktora zbog čega su ga uputili na njegove saradnike nadležne za ovaj projekat. Iz CGES-a su saopštili da sa porodicom Nikitović vode postupak eksproprijacije od 2016, a da su sa Miloradom imali više sastanaka.\n“CGES je od početka realizacije ovog veoma značajnog infrastrukturnog projekta za Crnu Goru i šire, do danas riješio više od 98 odsto imovinsko-pravnih odnosa za cijelu trasu dalekovoda koji se prostire od Lastve do Pljevalja, dužine 168 kilometara. Taj podatak dovoljno govori o odgovornosti CGES-a prema vlasnicima zemljišta, sa kojima je naša kompanija, na obostrano zadovoljstvo, potpisala rješenja. Na samom kraju konačne realizacije ovog nimalo lakog posla, pojavili su se izolovani slučajevi, gdje se vlasnici zemljišta CGES-u obraćaju sa zahtjevima koji su i tada i sad neprihvatljivi. Među njima je i Nikitović, koji je tražio da CGES-ova obaveza bude isplata potencijalne štete na zemljištu kuda prolazi 400 kV dalekovod u iznosu od nemogućih 40 eura po metru kvadratnom na Žabljaku. CGES je uvijek vodio računa da sve svoje investicije i troškove kontroliše na najbolji način, kako se ne bi reflektovali na povećanje tarifa za krajnjeg potrošača”, naveli su iz CGES-a.\npercevic 2 mjeseca i 3 nedjelje\novaj kujovic je veliko 3,14\ntreba svima da se pošteno plati što je po zakonu i EU standardima, ako država to odbija onda slijedi suđenje, advokati i svi ostali troškovi. Smiješno je da nakon toga kukaju i glume oštećenu stranu


Đoković ne očajava nakon eliminacije, sve misli usmerene na Njujork! - Sportske.net\nTurnir u "Velikoj jabuci" počinje naredne nedelje.\nNovak dozvolio preokret"Rezultat laže", ali Novak je u četvrtfinalu!Nole i Ivanišević prave strategiju: ''Desno jaje je namerno veće...'' Šta iz pozadine Janko dobacije?Nole počeo da deli lekcije i u Sinsinatiju!Odmor je gotov za Novaka, večeras ponovo na terenu!\nNajbolji teniser sveta Novak Đoković nije uspeo da odbrani titulu na turniru u Sinsinatiju, ali to ga neće sprečiti da krene na titulu na predstojećem Ju Es Openu.\n"Kada sve saberem, mnogo toga pozitivnog bilo je u mojoj igri. Možda sam izgubio meč, ali verujem da nisam mnogo grešio. Izgubio sam od igrača koji je igrao zadivljujuće. Prihvatam to i idem dalje, u Njujork, čeka me nedelju dana treniranja i priprema."\n"Cilj mi je da se maksimalno pripremim za Ju-Es open. Dopadaju mi se uslovi na Flašing medouzu, igranje na centralnom terenu. Boriću se za titulu kao i svi drugi, mislim da imam dobre šanse. Osećam se dobro i jedva čekam da turnir počne", istakao je Novak Đoković.\nSrbin je eliminisan u polufinalu od kasnijeg šampiona Rusa Danila Medvedeva.\nJu-Es open na programu je od 26. avgusta do 8. septembra i igra se za nagradni fond od 57.238.700 američkih dolara.